
Marlon Croes ta retira di funcion como 
director di DOW 


Ayera den un conferencia 
di prensa, a anuncia cu 
director di DOW, Marlon 
Croes a dicidi di retira for 
di su funcion despues di 35 
aña den e departamento 
aki, na unda pa 20 aña e 
tabata fungi como direc- 
tor. 


Tocante esaki, el a sigura na 
redactor di Bon Dia Aruba 
cu no tabata un decision lihe 
sino cu a tuma hopi aña. “Mi 
kier a bandona caba gobierno 
na 1994 pa mi bay traha na mi 
carera na Hulanda. E tempo 
ey mi director a convence mi 


pa mi keda Aruba y a duna mi 
e proyectonan di Infrastruc- 
tura mas grandi cu Aruba ta 
conoce, cu awor ta e Green 
Coridor y Watty Vos Boule- 
vard, cu a tuma 25 aña di pre- 
paracion pa cumpra tereno, 
preparacion di destaho, busca 
financiamento y tur esey cu 
nos a logra cu e proyectonan 
akinan,” el a bisa. 


Pa su persona, e ta kere cu 
esey tabata un proposito cu 
su carera tabatin, cual el a 
logra di capitalisa cu ekipo 
di DOW. Apart, tabatin otro 
retonan cu nan a haci hunto 


cu DOW, “pero e tabata un 
punto unda cu e ultimo aña 
of dos aña, mi tabata evalua 
kico mi ta bay haci cu mi 
carera. E tabatin un deseo pa 
bay den sector priva tambe pa 
haci otro cosnan, y “pa mi por 
siña di e sector priva. Pasobra 
ma siña hopi den DOW y 
sector publico, con pa traha 
cu gobierno, con pa deal cu 
parlamento, con bo ta deal 
cu minister, con bo ta haci 
proyectonan y esey tabata e 
reto grandi. Mi ta contento 
di por a haci tur eseynan y 
aworaki mi mester haci algo 
otro” el a bisa. 


Tocante esaki, el a sigura cu 
el a combersa cu prome min- 
ister for di aña pasa caba y e 
aña aki atrobe el a trece esaki 
dilanti na april y na juli el a 
dicidi di entrega e carta di re- 
tiro. “Kiermen ta un periodo 
basta larga cu mi ta cana cu e 
ideanan aki y den e proceso 
aki mi a percura pa mi pre- 
para e ekipo di DOW pa por 
deal den futuro.” 


Tocante e pregunta si tin al- 
gun persona den mente cu 
lo por reemplasa Croes den 
funcion como director, el a 
señala cu lo crea un comision 
pa despues anuncia ken lo ta 
e persona aki. 


Plataforma Pais di Otmar Oduber no a keda registra pa participa den 
eleccion 


Manera ya caba ta conoci, 
dia 6 di december binide- 
ro ta bay tuma luga elecci- 
on parlamentario na Aru- 
ba. Esaki ta bin despues cu 
Gabinete Wever-Croes II 
a entrega su retiro prome 


cu su termino a conclui. 
Esaki ta trece cune, mane- 
ra inicio di campañanan 
politico y anuncio di per- 
sonanan cu lo subi lista 
di partidonan politico y/ 
of anuncio di partidonan 


nobo. 


Pa algun tempo caba ex-min- 
ister y politico Otmar Odu- 
ber a duna di conoce cu e 
lo drenta e arena politico un 
biaha mas cu un plataforma 
nobo, esta Pais. Mirando e 
hechonan cu a sucede den e 
ultimo simannan, tur cos a 
adelanta y aworaki no tin se- 
guridad si e politico lo ta par- 
ticipando den eleccion di dia 
6 di december. 


Segun e noticiero local, No- 
ticia Cla a reporta, Oduber 
a confirma cu su plataforma 
nobo, Pais, no a logra keda 
inscribi pa e eleccionnan di e 
aña aki y pues e no lo ta par- 
ticipando den eleccion cu e 
plataforma aki. 


Segun e noticiero a sigui in- 
dica, Oduber ta tuma un de- 
cision riba nivel personal y 
familiar. “Diaranson lo tene 
un reunion cu mi hendenan y 
participa esaki na nan pa nan 
Partido Raiz ta desmenti 
salida di Geoffrey Wever 


Despues cu algun medio di comunicacion local a circula 
e rumor cu actual minister demisionario di Asunto 
Economico, Comunicacion y Desaroyo Sostenible, 
Geoffrey Wever lo ta bandonando e partido pa uni cu 
Gerlien Croes den e partido nobo Futuro, Raiz a bin 
dilanti cu un “fact check” pa desmenti esaki. 


Ta parce cu e rumornan a cuminsa pa motibo di un potret cu 
Gerlien Croes, kende diadomingo ultimo a lansa su partido 
nobo, Futuro, a post riba rednan social despues di apertura di 
Aña Parlamentario. Riba e potret por a mira Croes cu Wever, 
acompaña pa un frase celebrando nan amistad y relacion como 
colega den ambito politico di Aruba. Esaki a pone cu algun 
medio di comunicacion local a circula e rumor cu Wever lo 
bandona Raiz pa uni Futuro. 


Sinembargo, partido Raiz a post riba nan pagina di Facebook 
un fact check, bisando: “Liderazgo di Raiz y Geoffrey Wever 
ta desmenti e rumor aki. Informacion oficial di candidatonan 
ta wordo comunica door di partido.” 


Ademas, Bon Dia Aruba a tuma contacto cu lider di Raiz, 
Ursell Arends, kende tambe a desmenti e rumor. 


pensamento y diaranson mes 
lo participa esaki a comuni- 
dad,” el a bisa na e portal. 
Oduber no a confirma si e lo 
subi lista di otro partido pa 
participa den eleccion. 


Algun tempo atras rumornan 
tabata circula cu Sr. Oduber a 
ser acerca pa personanan cer- 
ca di partido MEP pa discuti 
traha hunto den e partido aki. 
Lider di MEP durante un 
conferencia di prensa a clari- 
fica cu e no tin motibo ni in- 
tencion pa acerca señor Odu- 
ber tampoco pa papia cune. 


“Mi no a papia cu Señor Ot- 
mar Oduber riba e tema aki, 
mi no tin motibo pa hacie y 
lo mi no hacie tampoco. Y 
absolutamente ningun hende 
den MEP tin mandato pa pa- 
pia cu Otmar Oduber pa subi 
lista di MEP,” e mandatario a 


enfatisa. 
Pa mas di cuater aña caba 
Oduber ta pendiente pa cera 
e pagina pa loke ta trata caso 
Flamingo, den cual e ta sos- 
pechoso principal. Despues 
di a bay varios biaha corte y 
sali cu denuncianan di abuso 
cometi den e caso aki, na co- 
mienso di augustus corte a 
informa Oduber cu e trata- 
mento di caso flamingo lo 
cuminsa dia 17 di november 
y ta spera cu pa dia 2 di de- 
cember esaki lo yega su fin. 


“Mi lo a prefera claro pa e 
caso cuminsa mas prome, 
pero despues di ta wardando 
mas cu cuatro aña caba, e tres 
luna aki mi ta kere lo pasa 
lihe y asina mi por defende 
mi mes di e acusacionnan sin 
base aki”, asina Oduber a de- 
clara den e comunicado. 

Prome minister Evelyn Wever-Croes tocante deliberacion cu Hulanda 
“Ainda nos ta den negociacion, pero nan no kier palabra di un gobierno 
demisionario” 


Ayera mainta prome min- 
ister demisionario Evelyn 
Wever-Croes a tene un 
conferencia di prensa pa 
informa comunidad to- 
cante kico ta nifica ora un 
gobierno ta demisionario 
y con esaki ta na e mo- 
mentonan aki pa loke ta 
trata deliberacion cu Hu- 
landa. 


Prome minister a indica cu 
ora un gobierno ta demis- 
ionario por tuma decision- 
nan solamente riba asun- 
tonan coriente, decisionnan, 
proyectonan of maneho cu 
tabata aproba den presupues- 
to cu a entrega na Parlamento 
di Aruba pa aña 2024. 


Pa loke ta trata negociacion 
cu Hulanda, el a bisa cu 
aworaki esey ta na nivel entre 
ekipo di negociacion di Hu- 
landa y ekipo di negociacion 
di Aruba, nan a reuni caba na 
final di luna di juli y awor 
na final di e luna aki nan tin 
cu reuni back unda ekipo di 
Aruba mester biaha Hulanda 
pa sigui negocia y nan ta tra- 
hando pa cu e diferente as- 
pecto riba e rijkswet. 


“Ta pa nos por logra cumpli 
cu e condicion di Hulanda pa 
por baha e interes riba e debe 
di Covid aun mas, un bes cu 
nan lo bin for di Hulanda 
y tin un consenso na nivel 
ambtelijk con e articulonan 
den ley lo mester defini, lo 
mi bay parlamento y sondea 
cerca parlamento kico ta lo 
cual cu nan ta sinti,” el a bisa. 


El a informa cu nan a parti e 
trabou den dos fase, e prome 
fase ta contene tur e pun- 
tonan cu no tin discusion na 
unda prome minister mes 


a sigura cu den esaki e no ta 
spera mucho problema, pero 
asina mes cu nan lo yega na 
otro, nan ta bay parlamento 
cu e parti aki pa parlamento 
duna su opinion. 


Den e di dos fase, nan ta pen- 
diente di Fondo Monetario 
Internacional (IMF) pa mo- 
tibo cu nan a acorda cu secre- 
tario di estado anterior, Alex- 
andra van Huffelen cu nan lo 
acerca IMF pa yuda nan cu e 
normanan financiero. 


“E 
normanan 
financiero 
manera cu nos tin awor han- 
cra den ley di LAft, cu nos 
ta den cumplimento cu nan, 
pero nos ta sinti cu nan ta 
rigido, nan no ta yuda Aruba 
ta flexibel na momento cu 
mester ta flexibel. Tin biaha 
Aruba por realisa surplus mas 
halto, pero si bo ta keda na 
minimo 1% no tin e push pa 
bo por haci esey, pero tin bi- 
aha cu 1% tampoco ta 24.59 
pero bo no tin e flexibilidad 
tampoco.” 


P’esey nan a palabra cu IMF 
tocante loke ta e normanan 
y ora e final di luna aki nan 
lo caba cu esey cu normanan 
nobo “pasobra Aruba ta den 
un situacion diferente, nos 
tin surplus, nos ta bahando 
nos debe considerabel yegan- 
do casi na lo cual ta aceptabel 
pa un pais manera Aruba y e 
ora ey pa wak si nos tur ta bay 
di acuerdo, si no, nos mester 
bay negocia y esey e ora ta pl- 
anifica pa cuminsa y culmina 
na october mes,” prome min- 
ister a bisa cu tambe lo mes- 
ter informa parlamento riba e 
punto aki. 


Nan mester adapta e skema 
y nan tin e palabracion cu 
e ley aki mester ta na parla- 
mento pa dia 1 di mei 2025 pa 
motibo cu e tin cu bay Raad 
van Staten y esey ta tuma di 
dos luna pa tres luna, ademas 
tambe tin cu bay na Raad van 
Advies “pero pa esey cu e 
caida di gobierno ta bira difi- 
cil, pero Hulanda ta compro- 


nde. Nan no kier palabra di 
un gobierno demisionario cu 
despues ta cambia, dus nan 
ta mustra e disponibilidad di 
carga pasenshi y asina nos ta 
yega na algo cu tur hende ta 
para su tras.” 


Ademas, el a informa cu nan 
ta haciendo tur e prepara- 
cionnan pero tur cos ta de- 
pende di e resultado di elec- 
cion di 6 di december y go- 
bierno nobo lo tuma decision 
riba esaki. 


Riba e pregunta si lo destina 
placa di surplus pa paga sala- 
rio di empleado envez di paga 
debe y haci inversion, prome 
minister a señala cu nan ta 
pagando e debe pero Aruba 
mester di inversion, “nos ta 
pagando nos cuotanan di nos 
debe manera ta palabra, hasta 
nos ta pagando adicional- 
mente cada aña, pasobra sur- 
plusnan cu bin of entradanan 
extra cu bin bo no por usa nan 
ni pa paga salario ni pa haci 
inversion solamente mita so, 
y e otro mitad ta bay auto- 
maticamente pa paga e debe,” 
prome minister a sigura. 


Esey ta nifica cu nan ta pa- 
gando e debe manera cu nan 
por y ora nan ta haya placa 
extra ta bay pa paga e debe 
y e resto nan wardando pa 
haci inversionnan den e pais 
“p’esey nos tin palabracion cu 
Hulanda cu den nos ley han- 
cra, cu ora cu tin entradanan 
adicional (meevaller) cu bo 
no a tene cuenta cune, mita 
mester bay pa paga debe y 
mita pa inversion.” 


Pa loke ta trata entradanan 
extra pa e aña aki, prome 
minister a informa cu ta di 80 
miyon florin di placa cu a res- 


ta of di gasto cu a baha “pero 
di e 80 miyon aki nos no por 
bisa cu nos ta bay paga salario, 
no. E ley ta bisa cu 50% ta pa 
paga debe y e otro 50% ta bay 
pa inversion,” el a bisa. 


Nan 
a 
proba 
diferente 
proyecto den e conseho di 
minister e cual awor mester 
wordo aproba na parlamento 
prome cu nan lo wordo ehe- 
cuta. 


A haci otro pregunta na prome 
minister tocante si tambe ta e 
evaluacion de si mester au- 
menta edad di pension pa 66 
aña, di esaki el a sigura cu nan 
no tin ningun intencion di 
hisa e edad di pension “den 
e Landspakket ta palabra cu 
si ta recorda na aña 2020 mes 
ora cu Hulanda a manda e e 
prome Landspakket, tabata 
para den dje cu edad di pen- 
sion mester bay na 67 aña y 
nos a bisa cu nos no ta acepta 
esey. Si esey ta keda aden, nos 
no ta firma e Landspakkete. 
Pa nos a logra firma toch, na 
november 2020 e wording a 
wordo cambia, e palabracion 
cu nos tin cu Hulanda ta cu 
na aña 2025, cu ta otro aña, 
ta bay haci un estudio con 
fuerte e fondo ta.” 


Si lo resulta cu e fondo ta 
fuerte, no tin modo di cam- 
bia nada. Si ta resulta cu e 
fondo no ta fuerte, Aruba tin 
e responsabilidad di bin cu 
un plan con pa haci’e fuerte 
“pero esey lo a haci irespet di 
palabracion cu Hulanda, nos 
kier pa e fondo keda fuerte 
pasobra nos tin hopi hende cu 
awor ta depende di dje y a nos 
tambe un dia ta bay depende 
di dje pasobra nos ta pagando 
e prima pa e no kibra. Otro 
aña e investigacion lo wordo 
haci, mi no sa kico exacta- 
mente ta bay sali di dje y e 
recomendacionnan cu lo sali, 
pero mi ta imagina mi cu tin 
varios opcion cu solamente 
hisa edad di pension,” prome 
minister a comenta. 


Un di e opcion lo por ta cu 
por bin cu un combinacion, 
si lo hisa e prima un poco of 
gobierno por hinca un accion 
financiero den dje. “Tin dife- 
rente opcion pero otro aña 
nos ta laga estudio tuma luga 
y despues nos lo mira kico 
ta e recomendacion y mi ta 
kere cu cualkier gobierno lo 
tuma e decision pa rescata e 
fondo aki,” prome minister a 
finalisa. 

Aruba ta presidi grupo di trabao cu lo desaroya y monitor 
recomendacionnan presenta durante e ultimo JVO 


Dia 26 di juni 2024 a tuma 
lugar e Justitieel Vier- 
partijenoverleg (JVO) na 
Hulanda (Europeo). Min- 
ister di Husticia y Seguri- 
dad Hulandes, David van 
Weel, a dirigi un carta pa 
Tweede Kamera den cual 
e ta informa, den nomber 
di e Secretario di Estado 
di Asuntonan Interno y 
Relacionnan di Reino, to- 
cante e liñanan principal 
di e reunion entre e cuater 
paisnan di Reino. 


E JVO ta e reunion semes- 
tral entre e cuater minister di 
Husticia di Aruba, Corsou, 
Sint Maarten y Hulanda. E 
meta di JVO ta contribui na 
un manera efectivo y coop- 
erativo pa aborda asuntonan 
di husticia den Reino. 


Minister van Weel ta remarca 
cu Hulanda tin un coopera- 
cion intensivo cu e paisnan 
den area aki y ta traha duro pa 
duna e cooperacion un forma 
activo y JVO ta un foro im- 
portante pa esaki. El a agrega 
cu e ministerio di Husticia y 
Seguridad ta responsabel pa e 
cadena di husticia den Caribe 
Hulandes y e dialogonan na 
JVO tocante cooperacion re- 
gional entre e diferente isla ta 
relevante pa motibo di e ca- 
dena chikito di e parti aki di 
Hulanda. 


A mandatario ta splica cu du- 
rante e JVO di juni 2024 a 
pidi atencion nobo pa e des- 
balansa nota den e cadena di 
refuerso di ley den e parti di 
Caribe di Reino. Siguiendo e 
JVO di januari 2024 - y con- 
forme cu e acuerdonan - e 
grupo di trahado di JVO a 
traha riba un analisis di prob- 
lema cu ta inclui shete reco- 
mendacion pa mitiga e cues- 
tion di desbalansa. 


E shete recomendacionnan 
aki ta: desaroya un toets di 
ehecucion pa por calcula 
miho e efecto di un proyecto 
of intensificacion riba e ca- 
dena y aumenta e efectividad; 
traha acuerdo tocante apoyo 
na e comienso di proyec- 
tonan nobo di cooperacion; 
realisa un analisis di tareanan 
esencial pa cada un di e ser- 
vicionan den e cadena di re- 
fuerso di ley; busca espacio 
pa inversionnan cu ta wordo 
haci cu bista riba e landspak- 
ket; tuma decisionnan strate- 
gico pa medio di plan di ad- 
mision di personal; explora 
e oportunidadnan pa miho 
cooperacion regional entre e 


paisnan di Reino den e area di 
refuerso di ley; y tene un dia- 
logo mas strategico den JVO. 


Cu e recomendacionnan aki, 
e mandatario Hulandes ta in- 
dica den e carta, e grupo di 
trabao di desbalansa a cumpli 
su tarea y aworaki e cuater 
paisnan a forma un grupo 
di trabao nobo pa desaroya 
y monitor e ehecucion di e 
recomendacionnan. Aruba lo 
presidi e grupo di trabao aki. 


For di e relacionnan consti- 
tucional, ta sali na cla cu e 
refuerso di ley ta un asunto 
nacional. Pa yega na un miho 
cooperacion den e cadena y 
pa un participacion efectivo 
di Hulanda den e area aki, ta 
importante pa e desbalansa 
cu a surgi ta ser aborda con- 
huntamente. 


E diferencianan di capacidad 
entre cierto servicio di refuer- 
so di ley conhunto – manera 
e Recherchesamenwerking- 
steam y e Koninklijke Mare- 
chaussee, caminda Hulanda 
a inverti – y servicionan lo- 
cal – por ehempel, e cuer- 
ponan policial local y e insti- 
tucionnan di detencion – por 
lanta un situacion caminda 
mas hopi caso criminal no ta 
haya siguimento den e cade- 
na. Esaki, minister van Weel 
ta remarca, tin consecuencia 
pa henter Reino. 


Durante e JVO, Hulanda, 
apart di e atencion riba e 
cuestion di capacidad – a in- 
dica oportunidadnan di con- 


exion riba otro temanan di 
estado di derecho, manera 
bon gobernacion, integridad 
y fortalecemento di e sector 
social. 


Den e carta e mandatario ta 
subraya cu ta crucial pa Re- 
ino completo combati activi- 
dadnan criminal cu ta mina 
e sistema y pa tuma accion 
efectivo contra e actividad- 
nan criminal desestabilisa- 
dor na Aruba, Corsou y Sint 
Maarten. 


Saliendo for di e pensamento 
aki, desde juni 2021, e grupo 
di trabao Bestuurlijke Aanpak 
Ondermijning ta activo. Den 
e ultimo añanan, e grupo di 
trabao aki a enfoca principal- 
mente riba organisa encuen- 
tronan pa desaroya conoce- 
mento y realisa proyectonan. 
Por ehempel, na comienso di 
e grupo di trabao, un analisis 
di problema pa cada pais, in- 
cluyendo Aruba, a ser elab- 
ora, e paisnan a cuminsa na 
2023 un trayecto conhunto 
pa yega na un strategia di 
comunicacion comparti pa 
campañanan di conscientisa- 
cion y diferente ‘seminario di 
Reino’ a tuma luga. 


E paisnan ta conclui cu e 
metodo aki tin un efecto 
positivo riba e reduccion di 
e actividadnan cu ta mina e 
sistema. Mirando e resulta- 
donan logra, ta examina si e 
trabao di e grupo di trabao 
por expande pa inclui Ca- 
ribe Hulandes. Actualmente 
den e presupuesto di BZK a 


libera fondo pa tratamento 
den e paisnan autonomo di 
Reino. Lo examina si den e 
presupuesto tin espacio pa e 
participacion di Boneiro, Sint 
Eustatius y Saba den e grupo 
di trabao. 


Minister van Weel a resalta cu 
e ministernan cu ta envolvi a 
tuma nota di e progreso di e 
Plataforma di Subversion di 
e area di Caribe, unda riba 
nivel strategico ta buscando 
cooperacion pa un enfoke cu 
ta trata henter e cadena di cri- 
men cu ta mina sistema y ta 
pasa frontera den parti di Ca- 
ribe di Reino. 


Desde su formacion na juni 
2023, e plataforma aki a topa 
cinco biaha, unda ta duna 
atencion na coordinacion di 
red y un cooperacion den 
cadena cu ta enfoca riba in- 
ventarisa e capacidadnan di 
crimen. 


E JVO a conclui cu e conteni- 
do y enfoke di e plataforma ta 
acopla bon cu e practicanan 
real. Atencion specifico a ser 
pidi pa un enfoke preventivo 
di e crimen dentro di e plata- 
forma, banda di e enfoke ad- 
ministrativo y represivo. 


Pa loke ta e Ley di Reino 
tocante Extradicion Aruba, 
Corsou y Sint Maarten, e 
mandatario Hulandes indica 
cu extradicion ta un extradi- 
cion segun e Statuto di Reino 
Hulandes. Pa Aruba, Corsou 
y Sint Maarten, e reglamen- 
tonan aki ta fiha den e De- 


creto di Extradicion di Aruba, 
Corsou y Sint Maarten. 


Riba 1 di januari 2024, un 
cambio den e Statuto a dren- 
ta na vigor. E cambio aki tin 
entre otro como efecto cu 
reglamentonan tocante asun- 
tonan di Reino mester ta es- 
tableci for di of via un ley di 
Reino. Pa e casonan caminda 
reglamentonan relaciona cu 
asuntonan di Reino ainda no 
ta estableci den of via un ley 
di Reino, mester tuma medi- 
danan den cuater aña despues 
di e fecha cu e cambio di e 
Statuto a drenta na vigor. 


Mirando e hecho cu e Decre- 
to di Extradicion no ta basa 
riba un ley di Reino, esaki ta 
nifica cu e reglamentonan pa 
extradicion pa Aruba, Corsou 
y Sint Maarten mester haya 
un base nobo. Pa garantisa 
continuidad di e ley di ex- 
tradicion cu ta existi y pa no 
carga e practica di ehecucion 
den e paisnan Caribense di 
Reino mas di loke ta necesa- 
rio, e mandatario Hulandes 
ta remarca cu ta logico pa es- 
tablece e reglamentonan di e 
Decreto di Extradicion den 
un ley di Reino. E minister di 
proteccion di derecho e tem- 
po ey a splica e consecuenci- 
anan aki den e JVO di januari 
2024. 


Durante e JVO di juni 2024 a 
haci acuerdo riba e progreso 
di e trayecto aki. Un grupo di 
trabao nobo di JVO lo cum- 
insa traha riba esaki. 

No a cambia ley pa... 
Salario minimo pa ora... 


Gobierno a anuncia siman pasa e cam- 
bio di maneho di ley di salario mínimo, 
den cual a dicidi di introduci un suma di 
salario pa esnan cu ta traha 45 ora envez 
di 40 pa siman. A anuncia esaki bao di 
e nomber di un salario minimo pa ora. 
Laga nos cuminza cu bisa cu esaki ta un 
deseo di hopi aña caba y ta bon cu final- 
mente a tuma e decision aki cu ta fabo- 
rable pa esnan cu te awe tabata haya un 
salriao minimo trahando 45 ora mien- 
tras e pago pa luna tabata mes halto cu 
pa un persona cu ta traha 40 ora pa si- 
man. Asina un persona den e categoria 
aki tabata traha mas di 20 ora pa luna 
mas y no tabata haya compensacion pa 
esaki. 


Loke a introduci awor ta un salario minimo 
pa 45 ora, banda di esun existente pa 40 ora. E 
calculacion di e salario pa ora a base di e sala- 
rio minimo pa 40 ora ta sirbi como base pa e 
salario minimo pa 45 ora. Di e manera aki lo 
tin entrante januari 2025 un salario minimo 
di Afl. 2007,05 pa 40 ora y Afl. 2257,93 pa 45 
ora. Mientras por keda satisfecho cu e cam- 
bio anuncia, cu ta faborece mas di 4000 em- 
pleado cu ta den e categoria cu ta haya exacta- 
mente e salario minimo stipula pa ley, nos a 
keda cu e pregunta pakico no a introduci un 
berdadero salario minimo pa ora? Pasobra 
loke nos tin nos dilanti ta un salario minimo 
pa ora calcula a base di e salario minimo pa 
luna/siman, cu ta e salario menciona den ley 
y cu ta haya cambio cada tanto tempo. Un 
gran parti di mundo a move o ta moviendo 
pa un salario minimo pa ora, un pais manera 
Merca tin esaki caba desde varios decada. 
Tambe den Reino esaki a bira e standard, 
unda nos a keda como unico teritorio cu no 
tin un salario minimo pa ora. Tambe den nos 
economia mes mayoria di empresa di algun 
of otro forma ta maneha un salario pa ora, 
ademas cu cierto instancia publico ta pidi un 
salario pa ora como base pa e informacion cu 
mester suministra na nan. 


Nos ta supone cu e contesta lo ta: tempo. 
Como cu mester a cambia ley pa introduci 
un salario minimo pa ora, cu lo a reemplaza 
e salario minimo pa luna, lo a opta pa haci 
e cambio di e manera aki. Esaki por parce 
eficaz y diligente, pero e no por tin conse- 
cuencia negativo? Nos por imagina cu un 
empresa cu ta pagando su empleadonan na 
nivel di salario minimo y cu ta traha mas 
di 40 ora, simplemente e salario minimo a 
base di 40 ora, manera ley ta stipula te awe, 
no ta encanta cu e decision aki. E cambio cu 
gobierno a anuncia ta un aumento bastante 
grandi di payroll, dependiendo naturalmente 


cuanto empleado un empresa tin na e nivel 
aki. Motibo pa nos tira un vista riba trasfon- 
do legal di e asunto aki. 


Recientemente gobierno, mas specifico 
ministro encarga cu labor, a haya conseho 
encuanto e tema aki di tanto Departamento 
di Labor (DAO) como di Conseho Social- 
Economico (SER). Ambos entidad tabata 
positivo tocante e cambio proponi y den 
su conseho DAO por cierto a indica cu un 
cambio di ley pa e introduccion di un salario 
minimo pa ora ta requeri, unda e salario pa 
ora ta bira e base pa tur calculacion di salario, 
no ta importa cu ta pa siman, quincena, luna 
ni tampoco pa cuanto ora pa e periodo den e 
contrato laboral. Awor cu a scoge pa loke ta 
parce un paso intermedio, con mester mira 
e situacion legal actual y kico lo mester haci 
ainda pa por tin un texto legal cu ta refleha 
loke ta desea di implementa? 


Na promer lugar, ta necesario pa cambia ley 
di salario minimo, unda e salario a base di 40 
ora ta keda elimina y ta keda substitui pa un 
salario minimo pa ora. Na e momento aki e 
ley no ta duna espacio pa calcula un salario 
minimo pa 45 ora, aunke e ta proporcional 
na esun stipula pa e ley pa 40 ora. 


Y si ta considera un cambio di e ordenanza di 
salario minimo lo ta bon pa introduci salario 
fiho pa ora, pa e categorianan di hoben cu 
awor no conoce stipulacion. E salario mini- 
mo ta conta pa persona di 18 aña bay ariba, 
pero e categora di 15 – pa 17 aña, pa cual e ley 
ta duna posibilidad pa stipula salario minimo 
pa nan, a keda sin implementacion, asina leu 
cu nos por a investiga. Esaki por haci via un 
salario minimo pa ora cu ta proporcional se- 
gun un cierto porcentahe di e salario minimo 
pa adulto y ta haya adaptacion pa inflacion na 
mes momento cu ta adapta e salario minimo 
pa adulto. 


Finalmente, mester bisa cu e cambio di 
maneho aki, y su proximo adaptacion legal 
necesario, a tarda demasiado. E discusion to- 
cante salario minimo pa ora probablemente 
ta hiba nos por lo menos 25 aña back. Den 
cambionan di legislacion laboral introduci 
na 2013 lamentablemente a omiti inclui e 
asunto aki y no tabata necesario laga mas di 
10 aña pasa pa cuminza actua awor. Pa hopi 
aña caba por a deshaci di e inhusticia cometi 
contra esnan cu tabata traha 45 ora pa haya 
pago pa solamente 40. Cu esaki lo significa 
temporalmente un aumento di gasto di pay- 
roll pa empresanan envolvi, ‘so be it’. Pero, 
lo mester cambia ley di tur manera... 

CAft ta subraya e necesidad di e proceso di mehoracion pa maneho 
financiero di Aruba 


Economia di Aruba ta 
creciendo rapidamente. E 
finanzas 
gubernamental 
tambe ta mustra un ima- 
gen positivo. For di 2022, ta 
stipula e presupuestonan 
na tempo. Sin embargo, 
e informacion di hustifi- 
cacion ta atrasa, manera 
e entrega laat di tanto e 
informenan di implemen- 
tacion como e cuentanan 
anual ta mustra. 


Esaki ta mina e derecho pre- 
supuestario y e funcion di 
control di Parlamento. CAft 
ta haya ta positivo cu a inicia 
un trayecto di mehoracion pa 
duraderamente pone na ordo 
e maneho financiero. Awor 
ta importante pa Aruba duna 
pasonan contundente y duna 
prioridad na e trayecto di me- 
horacion. 


Ciclo di presupuesto y 
hustificacion 
A ofrece e proyecto presupu- 
estario pa 2025 na Parlamen- 
to na tempo. Tanto pa 2025 
como multianualmente, e 
presupuesto ta cumpli ampli- 
amente cu e norma presupu- 
estario central cu ta prescribi 
cu mester tin un surplus di 


un minimo di 1 porciento di 
e producto nacional bruto. 
CAft ta aprecia e resulta- 
donan positivo aki. 


Sin embargo, e proceso di 
implementacion y hustifi- 
cacion ainda ta laga di desea. 
Tanto e informenan di imple- 
mentacion como e cuentanan 
anual ta ser entrega laat. For 
di final di 2022, e retraso den 
e entrega di e informenan di 
implementacion a ascende te 
un kwartaal. Debi na esaki, 
CAft y Parlamento no por 
evalua 
suficientemente 
e 
grado di realidad di e presu- 
puesto, y esaki ta limita nan 
den e implementacion di nan 


tareanan di control. 


Ademas, Aruba tin hopi re- 
traso den e stipulacion di e 
cuentanan anual. E cuen- 
tanan anual di 2019, por 
ehemplo, no a ser ofreci na 
Parlamento ainda. Pues ainda 
no ta cla ki dia lo stipula e 
cuentanan anual aki. 


Trayecto di mehoracion 
maneho financiero 
Actualmente, Aruba ta tra- 
hando riba un sistema di ra- 
portahe nobo, y riba e me- 
horacion di e control riba in- 
gresonan y gastonan di e pais. 
CAft ta haya importante pa 
enfatisa cu e responsabilidad 


pa bon maneho financiero 
ta mas amplio cu solamente 
Minister di Finanzas. Cada 
Minister lo mester haci es- 
fuerso pa logra esaki riba su 
departamento. Bon maneho 
financiero ta importante pa 
percura cu ta emplea recur- 
sonan publico di un manera 
adecua, sin malgasta ni abusa 
nan. Ademas, Parlamento 
ta haya un miho bista riba e 
estado financiero real di e 
pais. Esaki ta esencial pa un 
gobierno confiabel. P’esey ta 
importante pa Aruba logra 
realisa mehoracionnan sig- 
nificante for di awor. 


Entidadnan gubernamen- 


tal 
Recientemente, 
Algemene 
Rekenkamer Aruba a constata 
fayonan den e maneho di y e 
supervision riba e entidadnan 
gubernamental. Cerca un 
cantidad di e entidadnan gu- 
bernamental, e hustificacion 
no ta na ordo. Gobierno mes- 
ter vigila mas estrictamente 
e deber di hustificacion di e 
entidadnan gubernamental. 
Un falta di transparencia y 
hustificacion por conduci na 
riesgonan den futuro. 


CAft ya caba a pidi atencion 
pa mehoracion di e hustifi- 
cacion di entidadnan manera 
Serlimar y Arubus N.V. CAft 
a bolbe expresa su preocupa- 
cionnan y ta urgi Aruba pa 
aumenta e autosuficiencia 
financiero di entidadnan gu- 
bernamental. Den e marco 
aki, implementacion di e Or- 
denanza Nacional Corporate 
Governance ta di importan- 
cia. Finalmente, CAft ta con- 
stata un aumento di servicio- 
nan gubernamental cu ta ser 
ehecuta remotamente, sin cu 
a substancia esaki debidam- 
ente. 


Potret: Ton Verkuijlen 


OSTAD 200 Incubator, un programa duradero pa empodera start ups y 
scale ups 


Tabata un honor y placer 
pa Sr. Geoffrey Wever, 
Minister 
di 
Asuntonan 
Economico, pa duna un 
discurso durante e inicio 
di e O’STAD200 Incuba- 
tor cual a tuma luga di- 
asabra ultimo. Durante 
su presentacion, Minister 
Wever a pone enfasis riba 
e trabao, vision y oportun- 
idadnan cu e ministerio di 
asuntonan economico ta 
dedica na dje den colabo- 
racion cu sector priva, pa 
asina logra mas innova- 


cion y progreso pa Aruba. 


Minister Wever a expresa su 
gratitud na tur e stakeholders, 
organisadornan y participan- 
tenan, mencionando cu solo 
cu determinacion y coop- 
eracion ta posibel pa logra un 
cambio real. 


E O’STAD200 Incubator ta 
un plataforma duradero di 
desaroyo empresarial, cu ta 
un paso clave pa start-ups 
y scale-ups den nos comu- 
nidad. Cu tayernan di guia 


y oportunidadnan pa gana 
premio, e incubator aki ta 
enfoca riba busca solucion pa 
retonan specifico den mer- 
cado, door di evalua cada idea 
empresarial y den caso cu ta 
presenta un solucion real, cu 
esaki por ser ehecuta. 


Den reunion reciente hun- 
to cu e team organisador di 
O’STAD200 Incubator, Min- 
ister Wever a topa cu varios di 
e oradornan internacional cu 
a participa den e cumbre tit- 
ula “Scaling up our Future.” 


Aki a discuti e vision comun 
pa avansa e sector di Fintech y 
Inteligencia Artificial den nos 
economia, cu enfoke special 
riba con e programanan aki ta 
stimula crecemento econom- 
ico y desaroyo tecnologico. 


E 
“O’STAD200 
Incuba- 
tor Summit” cu a tuma luga 
diasabra ultimo, tabata un 
evento di un dia completo, 
caminda oradornan local y 
internacional a comparti in- 
formacion valioso riba tem- 
anan 
importante 
manera 


Automatisacion Empresarial, 
Seguridad Cibernetico, Fin- 
tech, Machine Learning, y 
Inteligencia Artificial. 


Minister Wever ta enfatisa cu 
den su maneho, nan a dedica 
pa empodera tanto e empre- 
sarionan actual como esnan 
futuro, pa e sector empre- 
sarial sigui crece y contribui 
na un Aruba mas prospero. 
“Nos ta spera cu esaki ta sola- 
mente un inicio di un dialogo 
continuo pa mas progreso y 
innovacion.” 

Cientificonan ta demostra con embaraso ta cambia e celebro den 
varios manera 


(AP) - Neurocientifico 
Liz Chrastil a haya e chens 
unico pa mira con su cele- 
bro a cambia mientras e 
tabata na estado y a com- 
parti kico el a siña den un 
estudio nobo cu ta ofrece 
e prome detayenan mapa 
di un celebro di un hen- 
de muhe experenciando 
gestacion. 


E transicion pa maternidad, 
manera investigadornan a 
descubri, ta afecta casi tur 
parti di e celebro. Aunke e 
estudio a investiga solamente 
un persona, e ta stimula un 
proyecto mas grandi inter- 
nacional cu e meta pa scan 
e celebronan di centenares 
di hende muhe y por un dia 
duna mas conocemento to- 
cante desordennan manera 
depresion posparto. 


“Tabata un caminda largo,” 
segun Chrastil, co-autor di 
e estudio publica ayera den 
Nature Neuroscience. “Nos 


a haci 26 scan den pasado, 
durante y despues di em- 
baraso” y a descubri “algun 
cosnan remarcable.” 


Mas cu 80 porciento di e re- 
gionnan investiga tabatin re- 
duccion den e volumen di 
materia gris, unda pensam- 
ento ta tuma luga. Esaki ta un 
averahe di aproximadamente 
4 porciento di e celebro—casi 
identico na un reduccion cu 
ta sosode durante pubertad. 
Mientras menos materia gris 
ta zona malo, investigador- 
nan a bisa cu probablemente 
e no ta; probablemente e ta 
refleha e “fine-tuning” di 
rednan di celnan di nervio in- 
terconecta yama “circuitonan 
neural” pa prepara pa un fase 
nobo di bida. 


E ekipo a cuminsa studia 
Chrastil—ken ta traha na e 
University of California, Ir- 
vine, y cu tabatin 38 aña di 
edad e tempo ey—net prome 
cu el a cay na estado via un 


fertilisacion in vitro (IVF). 


Durante e embaraso y pa 
dos aña despues cu el a duna 
luz, nan a sigui haci scan- 
nan di MRI di su celebro y 
a saca sanger pa observa con 
su celebro a cambia mientras 
hormoonnan sexual manera 
estrogeno a subi baha. Algun 
di e cambionan a continua 
despues di embaraso. 


“Estudionan 
den 
pasado 
a tuma potret di e celebro 
prome y despues di em- 
baraso, pero nos nunca a mira 
e celebro durante e metamor- 
fosis aki,” segun co-autor 
Emily Jacobs di e University 
of California, Santa Barbara. 


Al contrario di estudionan 
den pasado, esaki a enfoca 
riba hopi regionnan interno 
di e celebro como tambe e 
cortesa celebral, e pida mas 
externo, manera Joseph Lon- 
stein, un profesor di neuro- 
ciencia y psicologia na Mich- 
igan State University cu no 
tabata envolvi den e estudio, a 
bisa. “E ta un bon prome paso 
pa compronde hopi mas to- 
cante cambionan di henter e 
celebro cu por ta posible den 
un hende muhe durante em- 
baraso y posparto,” el a bisa. 


Investigacion den animal a 
conecta algun cambio cel- 
ebral 
cu 
caracteristicanan 
cu por ta beneficioso ora ta 
cuida pa un baby. Mientras 
e estudio nobo no ta adresa 


kico e cambionan kiermen 
pa loke ta comportamento 
humano, Lonstein a enfatisa 
cu e ta describi cambionan 
den areanan celebral envolvi 
den cognicion social, of con 
hende ta interactua cu otro 
y compronde nan pensam- 
ento- y sentimentonan, por 
ehempel. 


E investigadornan tin part- 
nernan na Spaña y ta movi- 
endo dilanti cu un proyecto 
mas grandi yama e Mater- 
nal Brain Project, cual ta ser 
sosteni pa e Ann S. Bowers 
Women’s Brain Health Ini- 
tiative y e Chan Zuckerberg 
Initiative. 


Eventualmente, nan ta spera 
cu cientificonan por usa data 
for di un cantidad grandi 
di hende muhe pa cosnan 
manera pronosticacion di 
depresion posparto prome 
cu e sosode. “Tin asina hopi 
cos tocante e neurobiolo- 
gia di embaraso cu nos no ta 
compronde ainda, y e no ta 
pasobra hende muhe ta de- 
masiado complica. E ta pa- 
sobra embaraso ta un conopi 
Gordiano,” Jacobs a bisa. “E 
ta un producto di e hecho cu 
cientificonan biomedico his- 
toricamente a ignora e salud 
di hende muhe.” 


Hulanda: Erasmus MC Hospital a haya ayudo 
specialisa den con pa usa Inteligencia Artificial 


(NLTimes)—Specialistanan lo yuda e 
Erasmus MC Hospital na Rotterdam 
mehora su uso di Inteligencia Artificial 
(AI) den cuido medico. E centro medico 
universitario a ser scogi despues di un 
“reto nacional di AI”. Esaki a ser organisa 
pa Kickstart AI y e Dutch AI Coalition, 
dos 
partnership 
di 
companianan 
tecnologico Hulandes. 


Erasmus MC kier mehora e cuido na e 
departamento di ayudo primario por medio 
di usa inteligencia artificial pa pronostica 
ora mas hende lo drenta. Por planifica mas 
empleado na trabao durante e oranan aki. E 
iniciadornan di e reto ta spera cu e lo resulta 
den un solucion cu por ser usa tambe den 
otro areanan di cuido medico. 


Erasmus MC a ser scogi riba Auris (den 
colaboracion cu University of Twente), 
Louwman Group, Municipality of Huizen y 
partnernan, y e Carecodex Foundation, segun 
Emerce. 

Casi 23,500 chauffeur na Corsou no a paga nan impuesto di vehiculo 
completamente den 2023 


(CuraçaoChronicle) - Se- 
gun e cifranan di Impues- 
to, casi 23,5000 chauffeur 
na Corsou no a paga of a 
paga parcialmente e im- 
puesto pa vehiculo den 
2023. 


Di 
e 
aproximadamente 
85,000 vehiculo cu mester 
paga impuesto na Corsou, 
solamente 53,006 a paga nan 
impuesto pa e aña comple- 
tamente. 
Adicionalmente, 
22,785 chauffeur a paga sola- 
mente pa e prome mita di e 


aña, cu solamente 8,516 di 
nan pagando tambe pa e di 
dos mita. 


Te ainda tin 14,269 chauffeur 
cu mester paga impuesto pa e 
di dos mita di e aña. Actual- 
mente, casi 23,500 chauffeur 
no a paga of te ainda tin cu 
paga e di dos mita pa e im- 
puesto di vehiculo. 


Den aña 2024, e cantidad di 
chauffeur cu a paga e im- 
puesto di vehiculo comple- 
tamente ta anticipa di ta mas 


halto. E aña aki, mas individ- 
uo a aregla nan debe cu im- 
puesto pa cu esaki compara 
cu aña pasa, ora cu 41,106 
chauffeur a paga pa e aña 
completo. 


E chauffeurnan cu no paga 
nan 
impuesto 
completa- 
mente na tempo lo enfrenta 
boet y tambe interes riba e 
cantidad cu debe. 


E deadline pa pago den aña 
2024 na Corsou te ainda no a 
ser anuncia. 


Oranan di scol recorta a causa di calor extremo na Corsou 


(CuraçaoChronicle) - E 
Minister 
di 
educacion, 
ciencia, cultura y deporte 
(OWCS) a anuncia cu lo 
ahusta e orarionan escolar 
temporariamente. 


E decision aki a ser tuma a 
causa di e calor extremo cu a 
pronostica pa e isla. Despues 
di consulta cu e servicio me- 
teorologico y directivanan es- 
colar cu ta ricibi subsidio for 
di gobierno, un medida gen- 
eral a ser implementa pa siña 
modifica e scol su orarionan. 


Cuminsando for di ayera, dia 
16 di september, tur e scolnan 
di educacion primario y spe- 
cial na Corsou lo cera 12or 
di merdia pa un periodo di 
2 siman. Scolnan secundario 
lo opera riba un schedule cu 
tambe tin orarionan ahusta y 
recorta. 


Adicionalmente, e directiva 
escolar cu subsidio di go- 
bierno lo sigui e guianan di 
Ministerio di Salud pa asina 
garantisa e bienestar di tur es- 
nan cu ta involucra. 


Mayornan, chauffeurnan cu 
ta opera transport di scol, 
empleadonan, 
comunidad 
y otro stakeholder a ser pidi 
pa compronde y coopera cu e 
medida temporario cu a keda 
implementa, cual ta den e in- 
teres di e salud y bienestar pa 
ambos e empleadonan y stu- 
diantenan. 


E situacion ta ser monitoria 
di cerca, y demas desaroyo of 
medidanan adicional, si nec- 
esario, lo keda informa diabi- 
erna binidero. 


Tension entre ambtenaarnan a causa di recorte di 12.5% 


(CuraçaoChronicle) - Tin 
inkietud entre e ambten- 
aarnan di Corsou. E sin- 
dicatonan representando 
nan ta exigi pa e gobierno 
retira un ley cu ta corta 
nan condicionnan di em- 
pleo pa 12.5 porciento, cu 
efecto retroactivo for di 1 
di januari 2023, mientras 
cu e gabinete Pisas a pro- 
pone haci esaki for di jan- 
uari 1 di 2024. 


E sindicatonan ABVO, Sitek, 
NAPB, y SAP entre otro, a 
pone den schedule varios re- 
union e siman aki pa actualisa 
nan miembronan tocante e 
desaroyonan recien aki. 


E sindicatonan su exigencia 
ta basa riba corespondencia 
anterior cu gobierno, incluy- 
endo cartanan di te hasta mei 
17 y juni 17 di 2024 cu no a 
ser contesta. Tambe nan ta 
preocupa tocante otro prob- 
lemanan, manera e pago di 
salario den incremento of 
suma completo pa aña 2018 y 
2019 ademas di e revision di 
e ley di pension. E Gabinete 
desde e tempo aki a priminti 
cu e expertonan di pension 
APC lo provee splicacion to- 


cante esaki. 


E sindicato ABVO ta infor- 
mando su miembronan to- 
cante e ley di 12.5 porciento. 
E base di e problema aki ta 
trata e fecha di comienso. Se- 
gun e gobierno, e accion lo 
tuma luga for di 202, sinem- 
bargo e sindicatonan kier 
sigui cu e areglo original cual 
ta stipula cu esaki ta cumin- 
sa for di januari 2023. Esaki 
lo nifica cu e ambtenarnaan 
y esnan cu a retira tambe lo 


ricibi indexacion pa pension y 
salario pa e aña 2023. 


Esnan cu a retira tambe ta en- 
frentando incertidumbre. Si 
e ley aki no keda repela te cu 
2024, nan no lo ricibi indexa- 
cion pa pension di 2023, mi- 
rando cu e ambtenaarnan no 
a ricibi indexacion di salario e 
aña aki. Indexacion di e pen- 
sion ta depende riba e fondo 
su ratio di cobertura pa 2022, 
cual, segun e expertonan di 
APC, no tabata suficiente pa 


permiti indexacion den 2023. 


E gabinete Pisas a responde 
na e sindicato su exigencia, 
enfatisando cu nan ta dis- 
puesto pa dialoga. Prome 
Minister Gilmar ‘Pik’ Pisas 
a declara cu durante e ulti- 
mo reunion cu e plataforma 
CGOA, cual ta representa e 
sindicatonan, e gobierno ta 
dispuesto pa negocia te cu 
madruga. Sinembargo, e sin- 
dicatonan a bay for di mesa 
sin mas dialogo. 


“E ta na e mesa di negocia- 
cion unda nos por yega na un 
solucion,” Pisas a comenta. 
El a enfatisa cu e gobierno ta 
respeta e autonomia di e sin- 
dicatonan pero tambe e im- 
portancia di atende esaki na 
un manera calma y racional. 
E gabinete ta haci un yamado 
na e sindicatonan pa bolbe e 
mesa di negociacion y yega na 
un solucion hunto pa e amb- 
tenaarnan. 


E sindicatonan a expresa nan 
intencion di sigui cu nan ac- 
cionnan y l oreuni cu nan 
miembronan un biaha mas. 
Un reunion hunto di e 5 sin- 
dicatonan ta den schedule pa 
tuma luga diahuebs, cual ta 
september 19. 

Foutnan cu beneficio di incapacidad ta data di 2006; Alrededor di 84 mil 
expediente ta bou di reevaluacion 


(nltimes.nl) - UWV a haci 
fout den calculacion di 
beneficio di incapacidad 
WIA for di 2006 y ta con- 
sciente di e problema aki 
ya pa por lo menos dos 
aña, segun AD a reporta 
basa riba documento in- 
terno for di e instancia di 
beneficio. UWV tin cu re- 
evalua 84 mil expediente y 
lo cuminsa cu cerca 53,000 
di e beneficiarionan di 
WIA cu ta vigente actual- 
mente. 


Siman pasa, UWV a anuncia 
un operacion di recuperacion 
na gran escala pa foutnan cu a 
wordo haci den calculacion di 
beneficio di WIA - pa hende 
cu no por traha of ta menos 
capacita pa traha pa motibo 
di un enfermedad of discapa- 
cidad largo - den e periodo 
di 2020 pa 2024. Pero segun 
documentonan interno cu 
AD tin den man, UWV a haci 
fout cu e indexering di salario 
di beneficio aki desde su in- 
troduccion na 2006. 
Beneficionan ta sigui subi se- 


gun e aumento den e salario 
minimo bruto. Si e aumento 
no ta inclui ora un hende ta 
ricibi su prome beneficio, e 
lo tin consecuencia pa e aña 
cu ta sigui. Un rapport in- 
terno ta reconoce cu hende a 
ricibi menos cu loke nan ta- 
bata merece durante añas. 


E documentonan a mustra 
tambe cu UWV ta consciente 


di e problema aki y cu e ta asi- 
na ya pa casi dos decada, for 
di por lo menos 2022. Den 
e aña ey, e departamento di 
legalidad di UWV a informa 
den un mensahe interno: 
“Foutnan a wordo haci cu e 
indexacion desde comienso 
di WIA.” 


UWV ta preparando un op- 
eracion di recuperacion. Un 


analisis ta mustra cu 84 mil 
expediente 
mester 
wordo 
investiga. E instancia di ben- 
eficio lo cuminsa cu 53 mil 
expediente di hende cu ta 
ricibi WIA ainda. Nan lo di- 
cidi despues si e beneficio- 
nan di e personanan cu no 
ta ricibi WIA mas, pa motibo 
di fayecimento of pensioen, 
por ehempel, tambe mester 
wordo corigi. 


Segun AD, e analisis di e 
impacto di e problema aki ta 
cubri daño di imagen, con- 
secuencia politico y un au- 
mento den casonan di obhe- 
cion. Tin hasta un considera- 
cion cortico pa tene henter e 
asunto aki den silencio, pero 
despues di un “deliberacion 
moral,” e instancia a conclui 
cu tapa e caso no tabata po- 
sibel. 


“Si bo ta papia di confiansa 
den gobernacion, aki tin un 
otro ehempel di manera cu 
no mester haci,” Michiel 
Slot, ken ta asisti hende den 
casonan di obhecionnan con- 
tra UWV y cu anteriormente 
a traha como un supervisor 
di proceso na e instancia di 
beneficio, a bisa na AD. “Nan 
ta mira mas tanto kico ta 
cumbini e organisacion. Pero 
esaki ta tocante hendenan 
vulnerabel cu no sa cu nan a 
haya menos placa y pa ken un 
par di dies euro por haci un 
mundo di diferencia.” 


Miembronan di gabinete no ta transparente tocante reunionnan cu 
lobbyists, segun investigadornan 


(nltimes.nl)—Minister- y 
Secretarionan di Estado 
den Gabinete Schoof I no 
ta hopi habri tocante ci- 
tanan den nan agenda cu 
lobbyists, segun investi- 
gadornan di Open State 
Foundation. Citanan no 
ta semper termina den e 
agenda publico di e min- 
ister. Si nan ta, falta infor- 
macion hopi biaha. Seis 
miembro di gabinete, in- 
cluyendo Minister Eddy 
van Hijum (Asuntonan 
Social y Empleo), no tin 
ningun record di nan re- 
unionnan. 


Lider di NSC, Pieter Om- 
tzigt, ta un di esunnan cu ta 
boga den Tweede Kamer, e 
camara abou di parlamento 
Hulandes, pa mas transpar- 
encia tocante e agendanan di 


e ministernan. Pero segun 
Open State Foundation, e 
gabinete cu su partido a yuda 
forma a haci un “comienso 
totalmente malo” den e as- 
pecto aki. 


Den “apenas 13%” di caso, e 
informacion den e agendanan 
publico di e miembronan di 
gabinete ta completo, e in- 
vestigadornan ta bisa. Esaki 


ta mas o menos mescos cu 
e gabinete anterior. Mas ai- 
nda, nan ta sospecha cu hopi 
reunion no ta ni yega den e 
agendanan. 


Open State Foundation ta 
nota cu e 29 Minister- y Sec- 
retario di Estado tabatin sola- 
mente 160 cita registra den 
lunanan di juli y augustus. 
“Esaki ta sorprendentemente 


poco den un periodo caminda 
tabata traha riba e programa di 
gobierno,” e fundacion a bisa, 
cu ta boga pa transparencia 
gubernamental. E investiga- 
dornan tambe a haya 33 cita 
menciona riba rednan social 
cu no tabata den e agendanan 
publico. 


Minister di Educacion, Eppo 
Bruis, tin e agenda publico 
mas yen cu 14 cita. Apart di 
esaki Minister Van Hijum, 
Minister 
Marjolein 
Faber 
(Asilo y Migracion), Cas- 
par Veldkamp (Asuntonan 
Hulandes), David van Weel 
(Husticia y Seguridad) y Sec- 
retario di Estado Eddie van 
Marum (Recuperacion di 
Groningen) y Jurgen Nobel 
(Participacion y Integracion) 
no tabatin ni un cita den nan 
agenda publico. 


E informacion den e agenda 
publico ta mas completo pa 
Minister Fleur Agema (Salud 
Publico, Bienestar y De- 
porte). El a reporta 11 cita y a 
agrega tur e informacion nec- 
esario pa 10 di nan. E agenda 
mester inclui e persona cu 
nan a topa como tambe e 
topico di discusion. Dies di 
e 15 ministerio no tabatin in- 
formacion completo pa niun 
cita den e agendanan publico 
di nan miembronan di gabi- 
nete. 


E gabinete anterior a prim- 
inti pa mantene e agendanan 
segun un guia acorda. Den e 
programa di gobierno, e gabi- 
nete actual tambe ta bisa cu 
nan lo “promove” transpar- 
encia di e miembro di gabi- 
nete. 

Cantidad di morto pa candela di mondi den Amazonia Peruano ta alcansa 15 


(EFE) – Candela di mondi 
cu a bira conoci den e ul- 
timo siman den Amazonia 
Peruano y otro region di 
e pais a causa morto di 15 
persona, segun e minister 
di Salud, Cesar Vasquez, 
a informa ayera dialuna, 
a pesar di e hecho cu ini- 
cialmente nan tabata dies 
morto raporta. 


“Te cu awor lamentable- 
mente nos a raporta 15 mor- 
to, seis hospitalisa y 128 di 
alta medico”, e minister a bisa 
na medionan local. 


El a pidi na ciudadanonan pa 
“ta consciente”, ya cu “den 
mayoria di caso, (e pobla- 
cion) ta causa e candelanan 
aki bou di algun creencia cu 
den tempo di secura, cende- 
mento di mondi na candela 
por atrae awasero.” 


Den e aña aki, a registra 222 
candela di mondi den 23 di 
e 25 region di e pais y ayera 
dialuna, Asociacion Regional 
di Amazonia (MRA) di Peru 
a pidi Gobierno pa urgente- 
mente declara un emergencia 
ambiental na Amazonia pa 
dun’e prioridad necesario pa 


nan accion y atencion. 


Vasquez a anuncia cu Min- 
isterio di Salud a manda 
brigadanan pa e zonanan 
afecta pa brinda cuido medi- 
co y ta den alerta permanente. 


El a agrega cu ta organisa eki- 
ponan specialisa pa atende 
problemanan di salud rela- 
ciona cu inhalacion di huma 
y otro efectonan deriva di ex- 
posicion na candela. 


El a comenta cu Ehecutivo 
ta evaluando un posibel de- 
claracion di emergencia den 
e regionnan afecta pa e can- 
dela di mondi, aunke oranan 
prome, prome minister, Gus- 
tavo Adrianzen, a descarta e 
posibilidad aki pa e momen- 
tonan aki. 


"Tur e candelanan cu ta sosode 
na nivel nacional tin origen 
humano. Nos tin capacidad- 


nan hopi limita y tin region- 
nan unda e condicionnan no 
ta faborabel, manera biento 
y nubia," e prome minister a 
bisa. 


El a agrega cu ainda no tin 
motibonan asina critico cu ta 
hustifica un estado di emer- 
gencia den e pais pa combati 
candela di mondi, aunke nan 
ta sigui “evalua e situacion na 
luganan hopi specifico.” 


Adrianzen a insisti cu e capa- 
cidadnan limita cu e Estado 
Peruano tin ta enfrentando e 
emergencia, y cu hasta nan a 
sa di ofrece ayudo na Ecuador 
y Bolivia. 
El a señala cu, danki na e yo- 
bidanan, den e region di Am- 
azonia di Madre de Dios tur 
e candelanan a wordo paga y 
cu lo cuminsa yobe den otro 
areanan afecta pa un proceso 
“friu”. 


Tambe el a pidi e habitan- 
tenan pa stop cu e practica 
di kima yerba pasobra tur e 
candelanan declara tin origen 
humano. 


E mandatario Peruano, Dina 
Boluarte, ta biaha dialuna 
awor pa e region di Amazo- 
nia “pa sigui vigila e zonanan 
afecta pa e candela di mondi”, 
a indica e Presidencia riba e 
red social X. 


E mandatario lo coordina ac- 
cionnan cu autoridadnan lo- 
cal, Forsanan Arma, bomb- 
eronan boluntario y e pobla- 
cion, “pa calma e incidente y 
tambe duna e sosten logistico 
necesario y yudansa humani- 
tario.” 


Pueblo indigena Boliviano ta cuminsa un blokeo di caminda pa exigi 
retiro di Luis Arce 


E pueblo indigena yama 
‘Ponchos Rojos’ di e altipl- 
anonan di Bolivia a cum- 
insa un blokeo di caminda 
ayera dialuna pa exigi re- 
tiro di e mandatario, Luis 
Arce, y e vice presidente, 
David 
Choquehuanca, 
debi na falta di dollar y 
combustibel, ademas di 
acusa nan di promove di- 


vision di organisacionnan 
social. 


E lider principal di ponchos, 
David Mamani, a declara cu e 
protesta campesino ta un wel- 
ga indefini “te ora cu e presi- 
dente di Estado, Luis Arce, 
y su vice presidente, David 
Choquehuanca, renuncia,” y 
lo convoca eleccion nobo “lo 


mas pronto posibel." 
Decenas di manifestante ta- 
bata staciona riba e camind- 
anan principal cu ta conecta 
La Paz, sede di Conseho 
Ehecutivo y Legislativo di 
Bolivia, cu interior di e pais, 
algun municipio bisiña y e 
autopista internacional pa 
Peru. 
Na e puntonan di blokeo, a 


cende candela, a pone piedra 
y mondi di tera of escombro 
pa stroba e pasashi di vehic- 
ulonan, na mes momento 
cu personal di Polis a purba 
convence esnan mobilisa pa 
permiti e circulacion, segun 
EFE. 


Diadomingo anochi, presi- 
dente Arce a emiti un mensa- 
he televisa den cual el a acusa 
e ex-presidente y lider di e 
partido na mando, Evo Mo- 
rales (2006-2019), di a purba 
corta su mandato y a orkestra 
un blokeo di caminda indefi- 
ni cu “lo termina den un in- 
tento di “golpi di estado” pa 
impone su candidatura presi- 
dencial. 


Morales y su sectornan leal lo 
cuminsa un marcha awe for 
di e estado di Caracollo, 190 
kilometer zuidoost di La Paz, 
pa protesta contra e situacion 
economico y pa defende e 
Movimiento al Socialismo 
(MAS) di un intento di “pro- 
scripcion.” 


E ex-gobernador a nenga cu e 
protestanan ta pa faborece su 
candidatura, pero mas bien 
cu nan ta e “malcontento di e 


pueblo pa cu un Gobierno cu 
a proteha corupcion, cu nun- 
ca a haci nada pa soluciona e 
crisis, cu a garantisa e exten- 
sion ilegal di magistradonan.” 


Den e sentido aki, Oficina di 
Defensor di Pueblo ayera a 
pidi, den un declaracion, au- 
toridadnan nacional y lokal, 
ademas di e sectornan cu ta 
tene protesta, “pa keda trankil 
y evita accionnan cu por con- 
duci na actonan di violencia 
y conflicto mas grandi den e 
pais.” 


Morales y Arce a keda aleha 
for di fin di 2021 y aña pasa 
nan diferencianan a profun- 
disa door di un congreso na- 
cional di e partido den cua, 
den ausencia di e presidente 
y su sectornan leal, Evo Mo- 
rales a ser ratifica como lider 
di MAS y a eligi “candidato 
unico” pa e eleccionnan pres- 
idencial di 2025. 


Arce y Vice-presidente Cho- 
quehuanca no tabata na e 
reunion ey, den e pueblo di 
Lauca Ñ, mirando cu e or- 
ganisacionnan social, e base 
di e partido, no tabata repre- 
senta manera mester ta. 

Jamaica: Alumnonan di scol primario ta beneficia di iniciativa di sapato 


(JamaicaObserver) 
- 
Alumnonan di scol prima- 
rio den Jamaica central lo 
beneficia di un iniciativa 
di sapato, caminda Give 
Back Jamaica (GBJ) lo ta 
regalando sapato di scol 
via su Kickers Club. 


Esaki ta e di cuater aña cu e 
organisacion sin fin di lucro 
ta tuma parti den e inicia- 
tiva aki. Entre e scolnan cu 
lo beneficia ta e scolnan pri- 
mario Devon All Age, Porus, 
Ramble, Broadleaf y St. Eliz- 
abeth. 


E sapatonan, cu a wordo 
cumpra pa Friends of Porus 
Association y Hudson Val- 
ley Dynamic Councelling, ta 
wordo distribui pa GBJ. 


Hopeton Brown, presidente 
di GBJ, a bisa cu e alum- 
nonan cu lo beneficia a wor- 
do selecciona cu ayudo di e 
conseheronan di scol, mien- 
tras cu e scolnan den Porus a 
wordo selecciona pa Friends 
for Porus Organisation. 


“E Programa di Kickers Club 
Shoe ta un iniciativa cu tin un 
lugar special den e curason di 
e fundador di organisacion, 
Dr. Evelyn Richardson, ken 
a experiencia su mes bay scol 
pia abou. 


“E experiencianan personal 


di Dr. Richardson a yuda for- 
ma e mision di Kickers Club. 
E ta kere cu tur hende tin un 
historia di sapato, pero lam- 
entablemente, hopi ta desa- 
gradabel,” Brown a bisa. 


“Muchanan cu no tin sapato 
di nan ta topa cu burla y bul- 
lying, lantando sentimen- 
tonan di berguensa y autoes- 
tima abou. Esaki por afecta 
nan rendimento academico 
y bienestar general,” Brown 


a agrega. 


Varios institucion di for di 
Jamaica central a beneficia di 
e iniciativa di sapato di scol 
desde su comienso den 2021. 


“Esaki ta e di cuater aña pa 
Kickers Club y e dos aña pa 
e scolnan di Porus. Kickers 
Club a cuminsa den 2021 cu 
mas di 400 par di sapato di 
scol cu wordo duna na Cres- 
cent Primary School. For 


di e momento ey, nos a haci 
donacion di sapato na scol- 
nan den Kingston, St. An- 
drew, St. Catherine, St. Ann 
y Hanover,” Brown a bisa. 


“Kickers Club ta nos pro- 
grama principal pasobra e ta 
atende e necesidad inmediato 
di hopi di nos studiantenan 
cu no tin sapatonan sufici- 
entemente adecua pa scol. 
Danki na e sosten di nos 
miembronan di comision 


y organisacionnan manera 
Friends of Porus Association, 
First Pentecostal Assembly 
of God y Hudson Valley Dy- 
namic Counselling, nos ta 
logra yuda mas mucha e aña 
aki,” Brown a agrega. 


Vassell O'Gilvie, vicepresi- 
dente di Friends of Porus 
Association, a bisa cu e coop- 
eracion cu GBJ ta alinea cu e 
mision di su organisacion. 


“Friends of Porus Association 
tabata hopi contento cu e es- 
fuersonan di cooperacion di 
aña pasa. E aña aki, Presiden- 
te Sephrom Mair di Signa- 
ture Society a uni cu nos cu 
un donacion di 100 mil dol- 
lar. Esaki a duna nos e opor- 
tunidad pa amplia nos ayudo 
pa inclui scolnan primario 
Broadleaf y Ramble. Nos ta 
spera cu otro hende lo mira 
e impacto di nos esfuersonan 
y uni cu nos pa haci Porus un 
miho comunidad,” O'Gilvie 
a bisa. 


Apart di Kickers Club, GBJ 
tin varios otro iniciativa, in- 
cluyendo Sponsor a Child 
Programme cu ta duna asis- 
tencia di transporte y cumin- 
da, Belly Full Club cu ta duna 
un mensualidad pa cuminda 
di scol y e One Child, One 
Desk iniciativa, cu ta duna 
studiante nan propio desk. 


Trinidad y Tobago: Oposicion preocupa pa contractnan gubernamental asigna 


(TrinidadExpress) - Lider 
di oposicion Davendra- 
nath Tancoo a desafia 
Gobierno tocante su gas- 
to, afirmando cu den su 
cerca di dies aña den ofi- 
cina contractnan nan di 
miyones di dollar a wordo 
otorga na contratistanan 
sin responsabilidad. 


Referiendo na e 472-pagina 
di Rapport di Regulador di 
Compra cu a wordo presenta 
na Parlamento siman pasa, 
Tancoo a bisa cu Gobierno 
mester splica con contract- 
nan cu ta bal un total di cerca 
5 biyon dollar a wordo otorga 
pa institucionnan guberna- 
mental. 


Papiando durante un rueda 
di prensa semanal di United 
National Congress (UNC), 
e MP di Oropouche West 
y e minister di finanzas di 
oposicion a bisa cu e cifra aki 
ta representa 10% di e presu- 
puesto anual di henter e pais. 


“E Regulador a reporta cu al- 


gun di e practicanan cu a wor- 
do observa ta inclui e uso no 
apropia y sin hustificacion di 
metodo di compra limita y no 
competitivo. Adicionalmente, 
el a descubri cu e metodo di 
un solo fuente y exclusivo a 
wordo usa frecuentemente, 
indicando un rechaso pa 
sigui un proceso husto, trans- 
parente, cu responsabilidad 
pleno y abiertamente com- 
petitivo,” el a bisa. 


Tancoo a yama e Gobierno pa 
splica dicon institucionnan 
gubernamental no ta propor- 
cionando e informacion nec- 
esario tocante contractnan cu 
nan ta otorga, a pesar di cu 
esaki ta un rekisito di Seccion 
37 di Ley di Compras. 


“Den otro palabra, mas cu 
mita di e contractnan cu a 
wordo otorga den un aña pa 
gobierno PNM via huntanan 
di Estado y cuerponan estatal 
tabata den violacion di e Ley 
di Compras,” el a acusa 


Tancoo a bisa cu mientras 


placa di contribuyente ta wor- 
do gasta riba e contractnan 
aki, e ciudadanonan ta wordo 
nenga servicio apropia. 


“Awor nos tin un servicio di 
bombero cu 2,000 bombero 
activo tin cu comparti dies 
aparato di respiracion entre 
nan mes, den caso di un can- 
dela. Asina 200 homber tin cu 
usa un aparato di respiracion. 
Kico lo pasa den un candela? 
Pensa riba e idiotismo di e 
situacion y e peliger pa ofi- 
cialnan di candela. Awor nos 
tin un servicio policial cu falta 
personal, falta vehiculonan, 
bulletproof vest, computer, 
incluso mueblenan y material 
esencial basico na wardanan 
di polis. E servicio di prizon ta 
den un situacion semehante 
pasobra nan tambe ta severa- 
mente bashi di fondo. Nos 
wardacosta a wordo paralisa 
pa e ausencia di barconan cu 
ta traha,” el a bisa. 


Tancoo a pidi e Gobierno pa 
tuma un bista serio riba con 
nan mal maneho di fondo ta 


afectando e ciudadanonan. 


“Ora mi ta bisa cu es pais aki 
ta wordo maneha pa crimi- 
nalnan—mi no ta referi sola- 
mente na asesinonan y esnan 
cu ta envolvi den atraconan 
di cas, violacion, hortamento 
y extorsion. Tin criminal- 
nan di camisa blanco cu ta 
sacando probecho di e sanger 
di e inocentenan, sinta den 
puestonan halto dirigiendo e 
pais,” el a indica. 


Tancoo tambe a pidi e Regu- 
lador di Compras pa bay un 
paso mas leu y proporciona 
un lista completo di e com- 
pania of individuonan cu a 
ricibi e contractnan. “Bisa 
nos pa kico e contractnan ta- 
bata y si e trabou a wordo re- 
alisa. Bisa nos ken a autorisa e 
ofertanan, ken tabata parti di 
e comite di evaluacion, ken a 
firma e proceso, ken a auto- 
risa e pago di e cinco biyon di 
dollar y cual instancia estatal 
ta envolvi,” el a bisa. 

Tito Jackson di Jackson 5 a fayece cu 70 aña 


(AP) - Tito Jackson, u di e 
rumannan cu tabata for- 
ma parti di e grupo stima 
Jackson 5 a fayece cu 70 
aña. 


Jackson tabata e di 3 di 9 yiu, 
incluyendo e superestrella 
global Michael y Janet, y ta- 
bata parti di e famia creado di 
musica kende su cancionnan 
a bende miyones di copia. 


“Cu un curason pisa nos ta 
anuncia cu nos tata stima, 
Hall of Famer Tito Jackson 
no ta cu nos mas. Nos ta 
impacta, tristo y cu curason 
kibra. Nos tata tabata un 
homber increibel cu tabata 
cuida di tur hende y nan bi- 
enestar,” su yiunan TJ, Taj y 
Taryll Jackson a bisa den un 
declaracion publica riba ins- 
tagram diadomingo. 


The Jackson 5 tabata entre e 
gruponan grandi mas recien 
cu a lansa via Berry Gordy su 
Motown, incluyendo hoben- 
nan Jackie, Tito, Jermaine, 
Marlonn y cantante principal 
Michael. Gordy a firma con- 
tract cu nan den 1960, ora cu 
Motown su poder tabata cay- 
endo y su gusto tabata cambi- 
ando fir di pop-soul na zoni- 
donan funky y Family Stone. 


“I Want You Back,” e grupo 
su hit mas conoci, a rapidam- 
ente yega posicionnan num- 
ber un den 1969. The Jack- 
sons a logra 3 hit mas despues 
di esaki manera “ABC”, “The 
Love You Save,” y “I’ll Be 
TTHere,” ademas di e hit- 
nan “Mama’s Pearl” y “Never 
Can Say Goodbye.” 


Algun tabata referi na nan 
canticanan como “bubble- 
gum soul.” 


Pa mita di e decada, Jackson 
5 su popularidad tabata ca- 
bando e grupo, cu excepcion 
di Jermaine, a renombra nan 
mes na Jacksons. Cu despues 
logrando hitnan manera “En- 
joy Yourself,” “Lovely One” y 
“Shake Your Body (Down to 
the Ground.)” Michael JAck- 
son a bira un artista como 
solista cu a gana varios pla- 
tino y den añanan 1980 su 
colabroacionnan cu su ru- 
mannan a bira poco comun 
despues di e album “Victory.” 


The Jackson 5 a ser ingresa 
den Rock and Roll Hall of 
Fame den 1997, introduci na 
e ceremonia pa amiga Diana 
Ross. 


Entre e reaccionnan tocante 
e morto tabatin di e produc- 
cion di Broadway “MJ”, cual 
ta tocante Michael Jackson y 
su famia. Riba X, e show a 
yama Tito Jackson un “icono 
den e industria di musica cu a 
inspira generacionnan di can- 
tante y musiconan alrededor 
di mundo. Ningun mas cu 
nos famia di MJ.” 


Cria na Gary, Indiana, Jack- 
son 5 tabata bao e guia ante- 
rior di nan tata Joe Jackson, 
un tocado di guitara cu tabata 
traha cu metal. Michael y su 
ruman La Toya tabata acusa 
su persona di comportamen- 
to abusivo. Toriano Adaryll 


“Toto” JAckson tabata e ulti- 
mo miembro di e grupo, ken 
tabata traha como cantante cu 
tabata toca guitara tambe. 


Michael Jackson a fayece cu 
50 aña di edad den 2009. Papi- 
ando cu The Associated Press 
den december di 2009, Tito a 
conta cu su ruman homber 
su fayecimento a uni e famia. 
“Mi lo definitivamente bisa 
cu esaki a causa cu nos a uni 
mas. Pa reconoce cu e amor 
cu nos tin pa otro, ora cu e 
otro no tey, e ta un perdida 
grandi,” el a bisa, agregando 
cu personalmente “nunca e 
lo por tin pas cu esaki.” 


“Te ainda tin momentonan 
unda mi no or kere. Pues e 
ta algo cu nunca lo bay,” el a 
expresa. 


Dianan prome cu su fayeci- 
mento, JAckson a publica 
un mensahe riba su pagina 
di Facebook for di Alemania 
dia 11 di september ora cu 
el a bishita un sitio pa con- 
memora Michael Jackson cu 
su rumannan. 


“Prome cu nos show na Mu- 
nich, mi rumannan Jackie y 
Marlon a bishita e sitio buni- 
ta pa conmemora nos ruman 
stima, Michael Jackson. Nos 
ta profundamente gradici pa 


e luga special aki cu ta honra 
no solamente su memoria 
pero tambe nos historia com- 
parti. Danki pa mantene su 
spirito bibo,” Jackson a pu- 
blica. 


Jackson tabata e ultimo di 
e 9 rumannan den lansa un 
proyecto como solista cu su 
debut den 2016 titula “Tito 
Time.” El a lansa un cantica 
den aña 2017 tambe titula 
“One Way Street,” y a conta 
AP den 2019 cu e tabata trah- 
ando riba otro album mas. 


Tito a comenta cu el a in- 
tencionalmente stop su mes 
di persigui un carera como 
solista pa e enfoca riba cria 
su 3 yiu homber, kendenan a 
forma nan propio grupo 3T. 


Anteriormente e aña aki, 
Jackson a establece su mes na 
un cas den claremore, Okla- 
homa, cera di Tulsa. “Semper 
mi tabata kier sali for di West 
Coast y experiencia bida na 
otro caminda cu hendenan 
nobo y cultura nobo,” e cor- 
ant a cita di Jackson. 


Jackson tambe ta sobrevivi pa 
su rumannan Jermaine, Ran- 
dy, Marlon y Jackie, Janet, 
Rebbie y La Toya, ademas di 
nan mama Katherine. 

Bucuti & Tara Beach Resort ta cuminsa renovacion pa mehora e 
experiencia di dining na su famoso Tara Lounge y Elements Restaurant 


Bucuti & Tara Beach Re- 
sort a cuminsa un trans- 
formacion dinamico di su 
facilidadnan di dining, cu 
renovacionnan tanto den su 
interior como exterior, hun- 
to cu un menu nobo cu ta 
enfoca riba sostenibilidad, 
pa activa e sensacionnan y 
mehora e experiencia di 
huesped. 


E transformacion a cuminsa 
cu renovacion di Tara Lounge, 
hogar di e hotel su famoso 
Sunday brunch, cu lo completa 
15 di October 2024. Despues 
Elements Restaurant – cu ta 
conoci pa su "View to Dine 
For" y como un di e Top Date 
Night Spots na Mundo riba 
TripAdvisor – lo cuminsa cu 
su transformacion cual lo tuma 
lugar entre 15 di October te cu 
15 di December 2024. 


Durante e periodo aki, Tara 
Lounge lo sirbi temporalmente 
como e dining venue pa Ele- 
ments, garantisando un expe- 
riencia sin interupcion pa nos 
huespednan. Ningun di e dos 
lugarnan lo cera simultanea- 
mente y nos ta entusiasma pa 
duna bon bini na bishitantenan 
local y internacional durante e 
temporadanan di fiesta. 


Un enfoke artisana cu ta 
combina cu e resort unico 
Clasifica como Tripadvisor su 
Hotel No. 21 Miho di Mundo, 
Bucuti & Tara ta sigui cu su 
dedicacion na ofrece experi- 
encianan di clase mundial y 
uni forsa cu bendedo y prov- 
eedornan cu tin e mesun 
compromiso pa excelencia y 
sostenibilidad 


E restaurant premia di e re- 
sort, Elements Restaurant, y 
Tara Lounge ta den proceso di 
renobacion cu colaboracion cu 
e firma di arquitectura interior 
FG Stijl, cu ta basa na Hulanda. 
Conoci pa crea interior di luho 
pa boutique hotelnan rond 
mundo, e fundador di FG 
Stijl, Colin Finnegan, ta trece 
su mescla unico di elegancia 
y funcionalidad na Bucuti & 
Tara. Cada detaye ta cuidadosa- 
mente diseña, incorporando 
mueblenan personalisa, sos- 


tenibel y trabounan artisana 
pa crea espacionan cu ta sinti 
tanto unico y eterno. 


E enfoke di Bucuti & Tara pa 
pone comunidad na prome 
lugar y su compromiso pa 
sostene e economia local ta 
refleha den su eleccion pa 
emplea exclusivamente com- 
pania di construccion local 
y trahadornan di Aruba pa e 
proyectonan di renovacion. 
Como un seguidor firme di 
e Metanan di Desaroyo Sos- 
tenibel di Nacionnan Uni, e 
inversion orguyoso di Bucuti 
& Tara den e forsa laboral local 
ta sirbi como un ehempel di 
SDG 8: Promove crecemento 
economico sosteni, inclusivo 
y sostenibel, empleo pleno y 
productivo, y trabou digno pa 
tur hende. 


A View to Dine For: Un 
apariencia nobo pa luho 
relaha 
Den un mundo unda tempo y 
espacio ta e luho nobo, comod- 
idad ta reina. Funcional, pero 
atractivo, e renovacionnan lo 
crea espacionan unda huesped- 
nan ta sinti nan mes bon bini 
como un amigo intimo, unda 
nan por relaha den presente 
y saboria nan cuminda como 
tanto nan conversacionnan. 
Tur material, textura y color 
ta inspira door di e historia 
rico di Aruba y su naturalesa, 
cu Bucuti & Tara ta traha sin 
descanso pa proteha. 


Tara Lounge, decora cu un 
tono di blanco suave, crema, 
y tononan di palo scur, lo tin 
un dak halto cu lo permiti solo 
drenta. Stoelnan cu cusinchi 
sauve ta invita huespednan pa 
relaha y keda mas comodo. 


Elements Restaurant lo ofrece 
un buffet cu live-cooking nobo 
cu ta pone e huespednan den 
e curason di e experencia cu- 
linario. E restaurant lo wordo 
redefini cu un skema di color 
refina incluyendo colornan 
bruin, neutralnan suave y toke- 
nan delicado di color vibrante, 
mehora door di iluminacion 
sutil y cu ta crea un ambiente 
trankil y romantico. Huesped- 
nan por disfruta di un mescla 


di sofa y stoelnan, situa riba e 
tereno di e restaurant cu bista 
riba e obra di arte di e resort 
- e pida lama iconico di Eagle 
Beach cu su santo blanco y awa 
blauw. 


Como e propiedad mas eco- 
certifica den Caribe y e unico 
hotel carbono-neutral di e re- 
gion, Bucuti & Tara ta com- 
promete cu sostenibilidad. 
Tur material usa den e reno- 
vacionnan ta alinia cu stan- 
dardnan globalmente reconoci 
LEED, asegurando cu e im- 
pacto ambiental ta keda na e 
prome plano di e proyecto aki. 


Ambiente eleva comple- 
menta cu experiencianan 
nobo di dining 
Hunto cu e aparencia nobo 
y ambiente di e espacionan 
di dining di Bucuti & Tara lo 
wordo acompaña cu oferta nan 
culinario renoba. E team cu- 
linario di e resort lo introduci 
un menu nobo cu lo sigui su 
compromiso pionero di ofrece 
platonan sostenibel, orienta 
na planeta. Huespednan por 
selecciona for di opcionnan 
nutritivo y platonan basa riba 
matanan, cu ofertanan nobo 
manera bowl di açaí, bruschetta 
di patia y hummus di rooibiet 
cu falafel vegetariano. 


E creacionnan culinario nobo 
lo tin un colaboracion estrecho 
cu productornan local, pro- 
moviendo crecemento con- 
tinuo y sosten pa e comunidad 
local. Ehempelonan ta inclui 
cocktail di ijscream di base 
vegano, microgreens cosecha 
localmente, pasta fresco traha 
na man localmente y proteina 


obtene di manera sostenibel. 


E capitulo renovado aki na 
Bucuti & Tara ta promete pa 
duna un experiencia sensorial 
sin igual, unda diseño, sabor y 
sostenibilidad ta topa. 


Pa haya sa mas, bishita Bucuti. 
com. 

Caredanan di Formula Uno ta tuma un birada impredecible mientras 
hefe di McLaren ta disfruta e ‘miho temporada’ 


(AP) — Despues di un 
emocionante Grand Prix 
na Azerbaijan, ta parce 
cu casi mita di e campo ta 
capaz di gana careda den 
Formula Uno. Director 
di McLaren, Zak Brown, 
kende su piloto Lando 
Norris ta e retador mas 
cercano di Max Verstap- 
pen pa e titulo, a bisa cu 
e ta disfrutando e miho 
show cu el a mira den su 
ocho aña den F1. 


Ya tabatin seis ganador dife- 
rente den e ultimo ocho 
careda, representando cuatro 
diferente team. Verstappen, 
kende su dominio na 2022 y 
2023 a kibra record, ainda ta 
lider den clasificacion, pero 
su ultimo victoria tabata na 
juni. 


“Mi ta kere cu esaki ta e miho 
temporada cu mi por pensa 
den Formula 1 desde cu mi 
t’ey,” Brown a bisa AP na 
Tennessee. Brown hasta ta 
pensa cu e por ta miho cu 
e bataya entre Verstappen y 


Lewis Hamilton na 2021, cu 
a keda determina den e vuelta 
final di e aña y a yuda e boom 
di F1 riba Netflix. “Esey ta- 
bata mega emocionante, pero 
ta djis dos guy, dos bon guy. 
Awo bo tin cuatro team bon 
den e careda di awe,” el a bisa. 


“Pa tin cuatro team cu por 
gana cualkier weekend, y 
(Sergio) Perez obviamente 
tabata back den forma awe, 
ocho piloto bayendo Singa- 
pur y nos ta pensa, ‘mi no sa 
cua di e cuatro team aki por 


gana. Mi no sa cua di e ocho 
piloto por gana,’ mi no por 
corda Formula 1 teniendo e 
nivel di competencia aki.” 


Tabatin accion constante dia- 
domingo ultimo. 
Oscar Piastri di McLaren a 
bay cu e victoria na Baku, 
pero solamente despues di 
tribi di pasa Charles Leclerc 
di McLaren. Perez tabata den 
mix pa Red Bull te ora cu el 
a boks cu Carlos Sainz Jr. di 
Ferrari, entregando di tres 
lugar na George Russell di 


Mercedes. 


Mas patras, Norris a pasa 
door di e campo for di posi- 
cion 15 pa di 4 dilanti di Ver- 
stappen y a recorta un pida 
mas di e bentaha di e campe- 
on den clasificacion. 


Prestacion di e teamnan ta 
varia cada siman, dependi- 
endo riba upgrade di fabrica, 
condicionnan di e pista y 
cambionan di setup, manera 
esun cu Verstappen a culpa pa 
daña su weekend na Azerbai- 
jan. Hasta un cambio di taira 
por converti un persona den 
campeon, Russell a bisa dia- 
domingo. 
“Apenas den e un careda aki, 
nos tabatin un auto cu por a 
gana si bo tuma e velocidad di 
mita di e careda y un auto cu 
mester a keda afo di e top 10 
for di e otro mita,” el a bisa, 
agregando: “Pues mi ta spera 
cu nos tin e version mas lihe” 
pa e careda na Singapur prox- 
imo siman. 


E pista riba caya di Singa- 


pur tabata anfitrion di un di 
e caredanan mas competi- 
tivo pa un temporada por lo 
demas domina pa Red Bull 
na 2023. Riba tairanan gasta, 
Sainz a mantene e McLaren 
di Norris y e dos Mercedes di 
siete-biaha campeon Hamil- 
ton y Russell su tras – Russel 
a crash for di di tres lugar den 
e ultimo buelta. 


Piastri ta e piloto on-form cu 
mas punto di tur den e ul- 
timo siete careda di F1. E sa 
cuanto parti ta involucra den 
exito e aña aki, y con lihe tur 
cos por cambia. “Nos ta in cu 
un chens tur caminda, y mi ta 
kere cu awe definitivamente 
tabata un di e dianan unda 
nos no tabata necesariamente 
mas lihe, pero nos tabatin un 
auto cu por pone nos den e 
bataya,” e Australiano a bisa. 
“Nos tabatin un pit stop cu 
por a pone nos den e bataya. 
Nos tabatin trabao en ekipo 
cu a pone nos den e bataya. 
Y tur esey a logra duna resul- 
tado.” 


Cu curason semper pa deporte 
Despues di 15 aña di dedicacion, Juvenal Nava ta despedi di Comite Olimpico 
Arubano 


Diabierna 
ultimo, 
den 
sala di reunion na oficina 
di Comite Olimpico Aru- 
bano, a hiba manera tur 
diabierna ta haci, e re- 
union general di Direcci- 
on di Deporte. Locual cu 
a haci e reunion special, ta 
cu na final a tene momen- 
to di reconocimento y des- 
pedida di nos gran colega 
Juvenal Nava. 


Juvenal, mihor conoci como 
“Nal” a forma parti di e ekipo 
di e comision tecnico di COA 


pa e ultimo 15 aña, unda cu e 
tabata tin un gran aporte na 
e exito di nos atletanan den 
e ultimo ciclonan olimpico. 
Mayoria federacion deporti- 
vo cu ta forma parti di e famia 
di COA, sigur a ricibi bishita 
di Nal, como e tabata forma 
parti di e team tecnico cu ta- 
bata observa entrenamento 
di nos atletanan di alto ren- 
dimento. Ademas di tur su 
aporte riba nivel tecnico, Nal 
ta un persona semper alegre, 
cu tur hende ta respeta pa su 
gran conocemento di deport- 


enan y su manera trankilo di 
maneha tur situacion. 
Na final di e momento spe- 


cial aki, unda Nal a ricibi 
entre otro un plakkaat como 
recuerdo di su añanan di ser- 


vicio y dedicacion pa deporte 
y COA, a nombr’e como e 
prome miembro honorario 
di COA su Direccion di De- 
porte, y semper e lo keda en- 
volvi den nos eventonan. Nal 
mes a duna di conoce cu a 
pesar di su decision pa dedica 
su tempo mas na su famia, en 
especial su nietonan, e sem- 
per ta dispuesto di duna un 
man unda necesario, como 
COA y deporte semper tin 
un lugar special den su cu- 
rason. 


OCA a eligi directiva nobo pa 2024-2027 


Dia 21 di Augustus, miem- 
bronan 
di 
Organiza- 
cion Caballista Arubano 
(OCA) a eligi un directiva 
nobo pa e termino di 2024 
pa 2027. E directiva aki lo 
tin un tarea grandi su di- 
lanti, ya cu otro aña OCA 
ta cumpli su di 40 aniver- 
sario y e plan ta pa celebra 
esaki durante henter e 
aña. 


Asina por menciona cu OCA 
lo tene un exposicion di e 
movimiento 
caballista 
na 
Aruba, pero tambe ta trah- 


ando riba un compilacion di 
historia oral di cabay y cabal- 
lista y proximamente lo traha 
un documentario cu lo ilus- 
tra e historia di cabay na Aru- 
ba di e tempo pre-colonial te 
presente. 


Banda di esaki OCA tin un 
Master Plan ambicioso cu ta 
cubri henter e funcionamen- 
to y movimiento caballista 
den un forma detaya. E Mas- 
ter Plan aki a carga aprobac- 
ion di e presentenan durante 
un town hall meeting teni na 
MFA Paradera, cu a conta cu 


un grupo masal di caballista. 


E directiva nobo ta forma pa 
Tom Pietersz como presi- 
dent, Anneline Peterson sec- 
retario, Brigitte Werleman 
tesorero, Jemina Martis vice- 
presidente y comisarionan 
ta Etline Tromp, Michael de 
Cuba y Joshua Bello. 


E fin di siman aki lo tin un 
competencia local y dia 25,26 
y 27 di October OCA lo tin 
su Interpaso cu un participa- 
cion internacional di cabay, 
pero tambe jinete y amazona. 

Biyonario di tecnologia ta regresa Tera 
despues di e prome "spacewalk” priva 


(AP)—Un “spacewalker” 
biyonario a regresa Tera cu 
su tripulacion diadomingo, 
terminando un biahe di 
cinco dia cu a pone nan na 
halturanan mas halto cu cu- 
alkier hende a biaha desde e 
prome hendenan riba luna 
di NASA. 


E capsula di SpaceX a cay den 
e Golfo di Mexico cerca di Dry 
Tortugas na Florida mainta 
trempan, cargando entrepre- 
neur di tecnologia Jared Isaac- 
man, dos ingeniero di SpaceX 
y un ex-piloto di Air Force 
Thunderbird. 


Nan a logra e prome space- 
walk priva mientras nan tabata 
orbitando casi 740 kilometer 
riba Tera, mas halto cu e In- 
ternational Space Station y e 
Hubble Space Telescope. Nan 
nave espacial a yega na un al- 
titud mas halto di 1,408 kilo- 
meter despues di un despegue 
diamars siman pasa. 


Isaacman a bira solamente e di 
264 persona pa haci un space- 
walk desde Union Sovietica a 
logra e prome na aña 1965, y 
Sarah Gilis di SpaceX tabata e 
di 265. Te awo, tur spacewalk 
a ser conduci pa astronautnan 
profesional. 


“Nos ta mision completo,” Isaa- 
cman a bisa via radio mientras 
e capsula a flota den awa, ward- 
ando pa e ekipo di recuperacion. 
Dentro di un ora, tur cuatro a 
sali for di nan nave, hisando 
nan mokete den laira den alegre 
mientras nan a subi e deck di 
e barco. 


Esaki tabata e prome biaha cu 
SpaceX tabatin e meta pa un 
aterisahe cerca di e Dry Tortu- 
gas, cual ta un grupo di islanan 
113 kilometer oeste di e Key 
West. Pa celerbra e sitio nobo, 
empleadonan di SpaceX a trece 
un blaas di turtuga grandi pa 
Mission Control na e oficina 
di compania na Hawthorne, 
California. E compania usu- 
almente ta aterisa mas cerca 
di e costa di Florida, pero dos 
siman di pronostico di tempo 
malo a causa SpaceX pa busca 
otro caminda. 


Durante e spacewalk comercial 
diahuebs, e hatch di e capsula 
Dragon tabata habri apenas un 
mey ora. Isaacman a sali te na 
su heup pa test e trahe espacial 
nobo di SpaceX y a ser sigui pa 
Gilis. Gilis, un violinista clasi- 
camente entrena, tambe a tene 
un presentacion den orbito na 
comienso di siman pasa. 


E spacewalk a dura menos cu 
dos ora, cual ta hopi mas cortico 
compara cu esnan na e Interna- 
tional Space Station. Mayoria di 
e tempo ey tabata necesario pa 
descomprimi henter e capsula y 
restaura e aire den e nave. Hasta 
Anna Menon y Scott Poteet di 
SpaceX, ken a keda den e nave, 
a bisti nan trahe espacial. 


SpaceX ta considera e eherci- 
cio corto como un punto di 
comienso pa test tecnologia di 
trahe espacial pa misionnan mas 
largo den futuro riba Marte. 


Esaki tabata e segundo biahe 
di Isaacman cu SpaceX, cu nos 
mas den futuro bao di su pro- 
grama di exploracion espacial 
yama Polaris. El a paga un suma 
no conoci pa su prome biahe 
espacial na 2021, tumando cune 
ganadornan di competencia y 
un sobreviviente di cancer pe- 
driatico mientras el a recauda 
mas cu 250 miyon dollar pa 
St. Jude Children’s Research 
Hospital. 


Pa e mision yama Polaris Dawn, 
e fundador y CEO di e compa- 
nia di procesa credit card Shift4 
a comparti e costo cu SpaceX. 
Isaacman no lo bisa cuanto el 
a aloca pa esaki. 


Aruba Astro Research Int.: 
Awe nochi lo tuma lugar un 
Eclipse Parcial hopi limita 
Saros 11 


Aruba Astro Research Int. kier a informa na comuni- 
dad cu awe, diamars anochi dia 17 di September 2024, 
lo tuma lugar un Eclipse Parcial di Luna Saros 118 e 
lo cubri Norte America, Centro America, Caribe, Sur 
America, Africa y Europa. 


Na Aruba e eclipse parcial ta inicia pa 10:12 pm di anochi y e 
parti maximo di e eclipse lo tuma lugar pa 10:44 pm di ano- 
chi y e eclipse parcial ta termina pa 11:16 pm y e penumbra 
ta termina pa 12:47 am di diaranson marduga dia 18 di Sep- 
tember 2024 aki na Aruba. Aruba Astro Research Int. lo cubri 
e evento aki sacando potret, haciendo filmacion y lo purba 
transmiti esaki via imagen via AAR su facebook webpage y na 
radio esaki lo wordo transmiti na TOP FM 95.1 den e pro- 
grama Hit Express seccion informativo Astro News. 


E sombra cu lo cubri e superficie di e luna ta bay ta solamente 
8% so na rand di e luna. Mientras cu e luna ta bay ta den luna 
yen y supermoon dia 17 di September 2024 pa 10:34 pm AST 
Atlantic Standard Time ora local na Aruba y ora universal 
UTC Dia 18 di September 2024 pa 02:34 am 4 ora mas del- 
anta cu nos region. E evento celestial di eclipse parcial di luna 
lo pasa parti zuid paso e luna ta transita pazuid e ta alabes un 
supermoon. Sperando cu e tempo lo por coopera cu e nubia 
lo no stroba. Esaki ta bay ta un eclipse parcial cu un sombra 
hopi limita di 8% e evento di eclipse mas limita den historia 
pa cu sombra di nos planeta tera. 

2 Ciclista herida durante e Bushiribana Shoko Extreme MTB 
Competition 


Diadomingo mainta tem- 
pran a tuma lugar e Bush- 
iribana Shoko Extreme 
MTB Competition unda 


cantidad di ciclistanan di 
Mountain Bike a partic- 
ipa, e tabata un trayecto 
basta duro cu hopi obstac- 


ulonan cu un ruta basta 
largo. 
Durante e competencia aki 
al menos 2 persona mester a 


haya atencion di ambulans. E 
prome tabata patras di Sero 
Pela unda un ciclista a cay y a 
kibra su pols mientras e otro 


a haya un “heat stroke” na 
Matividiri. Ambos ciclista a 
ser hiba hospital pa atencion 
medico. 


Bayendo pa un caso di kiebro y ladronicia 
den un auto na Kudawecha a topa cu auto 
di bisiña cu porta habri 


Diadomingo 
mainta 
a 
drenta informe di un caso 
di kiebro y ladronicia den 
un auto na Kudawecha, 
mesora a dirigi un pa- 
truya na e sitio. 


Yegando na e sitio a bin haya 
e porta di auto di bisiña laga 
habri. Ora polis a bay atende 
cu esun cu a yama a bin 
compronde cu e ladronnan 
a kibra drenta y horta perte- 
nencianan y na e bisiña e lad- 
ron a djis reboltia den e auto. 
Ademas polis a logra haya e 
imagennan di e grabacion 
di e camara di seguridad y a 
pasa esaki pa recherche. 


Informe di un dama 
maltrata a bin resulta un 
dama cu Alzheimer’s 


Diabierna atardi a drenta 
informe di un caso di mal- 
trato na Tanki Leendert, 
mesora a dirigi un patruya 
na e sitio. 


Na yegada di e patruya na 
Tanki Leendert nan no a 
haya ningun hende. E ora 
ey a bin logra haya sa cu no 
ta na Tanki Leendert pero na 
Sero Blanco. Na yegada di e 


patruya eynan a bin compro- 
nde cu un bisiña a bin haya e 
dama cu ta biba net otro ban- 
da di caminda benta abao di- 
lanti su cas ta keha di cu nan a 
dal e. Pero e ora ey polis a bin 
corda cu e adres ey ta conoci 
pa nan cu tin un dama cu Al- 
zheimer’s ta biba eynan. Nan 
a hala e dama den sombra y a 
papia cune y calm’e. 


Ladronnan di auto a bay laga auto kibra 
riba un pilar di muraya na Kunuku Abao 


Diadomingo 
mainta 
a 
drenta informe di cu tin 
un auto kibra cu a dal riba 
un pilar di muraya laga 
atras na Kunuku Abao, 
mesora a dirigi un patruya 
na e sitio. 


Na yegada di e patruya a bin 
encontra cu un Toyota Yaris 
kibra gedal riba un pilar y 
muraya. Ademas di cu no tin 
ningun chauffeur na e auto 
a bin haya e switch pa start 
completamente destrui. Polis 


mesora a confisca e vehiculo 
aki pa asina investiga ken lo ta 
e ladron cu a comete e abuso 
aki. 


Polis a bay pa persona benta memey di 
algun container banda di Tao Bao na 
Shiribana 


Diadomingo madruga a 
drenta informe di cu lo tin 
un persona benta meymey 
di containernan banda di 
Tao Bao na Shiribana, me- 


sora a dirigi patruyanan 
na e sitio. 


Na yegada di e patruyanan 
nan no a encontra cu e per- 


sona aparentemente cono- 
cidonan a pasa lant’e y bay cas 
cune. 


riba caya a17 

Accidente cu hende herida dilanti La Granja na Savaneta 


Diasabra merdia a drenta 
informe di un accidente 
cu hende herida dilanti 
La Granja na Savaneta, 
mesora a dirigi tanto polis 
como ambulans na e sitio. 


Na yegada di e patruya a bin 
compronde cu aki ta trata cu 
di un accidente pa falta di 
preferencia unda e pick-up 
a sali dilanti e Kia Sportage y 
nan a dal den otro. E impacto 
tabata basta fuerte y debi na 
esaki 2 persona a resulta her- 
ida. Na yegada di e ambulans 
nan a atende e victimanan y 
a transporta nan pa hospital. 


Polis a bay pa un bringamento entre 
hobennan na Mandolinstraat 


Diasabra anochi a drenta 
informe cu un señora a 
yama na gritamento cu 
tin bringamento eynan na 
Mandolinstraat, mesora a 
dirigi patruyanan na e si- 
tio. 


Na yegada di e patruya a bin 
compronde cu no tin bringa- 
mento pero locual e señora ta 
splica si ta cu nan a cana bay 
na e supermercado pazuid ey 
anto nan a haya problema cu 
e bisiñanan mas pazuid. 


Polis a detene chauffeur 
bao influencia cu a causa 
accidente 


Diabierna anochi a drenta 
informe di un acciden- 
te dilanti Misa di Tanki 
Leendert. Mesora a dirigi 
un patruya na e sitio. 


Na yegada di e patruya a bin 
compronde cu e chauffeur 
di un Pick-Up shinishi lo a 
dal den un auto cora. Afor- 


tunadamente ningun hende 
a resulta herida. Tabata tin 
sospecho cu e chauffeur di 
e Pick-Up lo tabata bao in- 
fluencia y a haci test. E test a 
sali cu e chauffeur lo a pasa e 
limite y mesora a pidi presen- 
cia di vehiculo di transporte y 
a hib’e warda di polis. 


Polis a detene persona cu a bay busca 
problema na un adres na Wayaca 


Diasabra madruga a dren- 
ta informe di cu tin un 
persona cu lo a bay busca 
problema na un adres na 
Wayaca, mesora a dirigi 
un patruya na e sitio. 


Na yegada di e patruya nan a 
detene e sospechoso y a bay 
warda di polis na Shaba cune 
pa e calma y pensa bon con e 
mester comporta su mes. 


Polisnan a bay e auditorium di Colegio E.P.I. 
pa tiramento di conopi pero a bin resulta un 
tiramento di palabra 


Diasabra anochi a drenta 
informe di cu tin un pelea 
andando na e auditorium 
di Colegio E.P.I., mesora 
a dirigi patruyanan na e 
sitio. 


Na yegada di e patruya a bin 
compronde cu aki no tabata 
tin pelea pero unicamente 
un tiramento di palabra y 


nada mas. E persona mes cu 
a inicia esaki ya a bandona e 
sitio. 


A18 ribA cAyA 

Accidente hit & run na Palm Beach pero e 
number di e auto cu a core bay ta conoci 


Diadomingo madruga a 
drenta informe di un ac- 
cidente na Palm Beach, 
mesora a dirigi un pa- 
truya na e sitio. 


Na yegada di e patruya a bin 
compronde cu aki ta trata di 
un accidente hit & run pero 
e number di auto ta conoci 
y a pasa esaki na polis. Sea e 
sospechoso ta pasa warda di 
polis di trafico y presenta su 
mes of polis lo bay su cas of 
trabao y presenta cerca dje pa 
detene. 


Persona a bandona 
cacho mara na heki na 
Nieuwstraat 


Diadomingo 
atardi 
a 
drenta informe di cu un 
persona a pasa laga su 
2 pitbullnan cu un saco 
grandi di cuminda pa nan. 


Polis a purba di haya contacto 


cu e persona pero no a logra. 
Ta un ruman homber di e 
persona ora el a tende kico 
su ruman muhe a haci a bay 
recoge e cachonan aki. 


Persona cu problema di salud mental a 
yega na un cas na Sero Blanco y kier a 
agredi un tata y yiu 


Diadomingo 
atardi 
a 
drenta informe di cu un 
persona a yega na un adres 
na Sero Blanco y kier a 
agredi tata y yiu, mesora 
a dirigi un patruya na e 
sitio. 


Na yegada di e patruya nan a 
detene e sospechoso y a bay 
warda di polis cune. 


Polis a detene chauffeur bao influencia cu a ocasiona un accidente na 
Mondi Fierno 


Diadomingo 
mainta 
a 
drenta informe di un acci- 
dente cu hende herida na 
crusada di Mondi Fierno, 


mesora a dirigi tanto polis 
como ambulans na e sitio. 
Na yegada di e patruya a bin 
nota cu aki ta trata di un ac- 


cidente unda un chauffeur 
bao influencia no a regula 
su velocidad ni a mantene 
distancia a bay dal tras di un 


Honda Fit den cual tabata tin 
un mama cu su 3 yiunan sinta 
patras. Debi na e fuerte im- 
pacto tur esnan den e auto a 


resulta herida. Na yegada di e 
ambulans nan a atende e vic- 
timanan y a transporta nan pa 
hospital. 


Polis a detene homber pa a maltrata su ex 
pareha, ambos ta indocumenta na Aruba 


Despues di a saca placa na 
un ATM mas di 400 florin, 
homber a cuminsa choca 
su ex pareha, ambos ta 
stranhero cu status no le- 
gal. 


Na prome instante e dama 
no kier perhudica e homber, 
pero mirando cu e dama 
mester a core pa su bida ora 
e homber a choke casi perde 
rosea y despues a core su tras 


pa forsa e dama drenta auto. 
Segun e homber e no a haci e 
dama nada mas bien e a gara 
e dama pa no bula for auto. 
Polis a detene e homber mi- 
rando e dama a bisa di lo en- 
trega keho di maltrato contra 
su ex, e dama tabata basta 
emocional y na su nek por 
a mira marca cora door di e 
chocamento di e homber. 


sorteo/servicio A19 

Resultado Sorteo 
September 16 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 


0 


0 
0 
0 
0 
0 






5337 


www.lottoaruba.com 


resultado : sorteo 16 sept 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7218 
110.000,- 


x Jackpot 
x match 4+ 


Proximo Jackpot 


X2 


343 


x Jackpot 


Sorteo # 4390 
Sorteo # 


Sorteo # 2446 


5074 


8678 


Sorteo # 4390 


x Jackpot 


x match 4 
x afl. 12,00 


FP 


6650 


Sorteo # 4390 


Sorteo # 1264 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball 


Proximo Jackpot 


270.000,- 


x match 4 


Sorteo # 


7132 


X2 


Proximo Jackpot 


51.000,- 


Sorteo # 


x match 4 


Afl. 370.000,- 




Letter 


0 
0 
0 


0 


0 
70 


159 


0 
0 
0 
0 
0 



8 


02-04-07-08-24 


9834 


www.lottoaruba.com 


resultado : sorteo 16 sep 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3824 
110.000,- 


x Jackpot 
x match 4+ 


Proximo Jackpot 


X5 


511 


x Jackpot 


Sorteo # 8348 
Sorteo # 


Sorteo # 2097 


3360 


0886 


Sorteo # 7392 


x Jackpot 


x match 4 
x afl. 12,00 


X2 


3270 


Sorteo # 6151 


Sorteo # 1081 


x afl. 500,00 


x afl.15,00 
x afl 50.00 


Geminis 


Mega Ball 


Proximo Jackpot 


270.000,- 


x match 4 


Sorteo # 


Sorteo # 


x afl 8,00 


x match 4 
7648 


X5 


Proximo Jackpot 


52.000,- 


Sorteo # 6596 


Afl. 370.000,- 


anochi 


diario 
Korsou 
super4 
flamingo 


9685 
7544 
2474 
0887 
6231 
4793 
super5 
1210 
9342 
1842 
- 
5035 


Bin yena bo formulario “Inkomstenbelasting 
2023” na Centro di Bario Playa Pabao 


Directiva di Centro di 
Bario Playa Pabao ta habri 
su porta pa e habitantenan 
di Playa Pabao y di Aruba 
en general cu e siguiente 
servicio: nos ta bay yuda 
pa procesa e formulario 
“inkomstenbelasting” pa 
e aña 2023 riba dialuna 23 
di september, diamars 24 
di september y diaranson 
25 di september di 6.00 pm 
pa 8.00 pm. 


Loke bo mester trece ta: 
- 
E formulario cu bo a 
ricibi di oficina di impuesto 
2023 
- 
Bo cedula of rijbe- 
wijs 
- 
Resumen di bo sala- 
rio di aña 2023 y si bo ta casa 


di bo casa tambe 
- 
Nomber completo y 
fecha di nacemento di bo yi- 
unan 
- 
Declaracion di gasto 
di hipoteca y seguro di bida 
cu ta cubri e hipoteca 
- 
Declaracion di in- 
teres personal y di credit card 
- 
Gasto di medico cu 
AZV no a cubri pa aña 2023 
- 
Declaracion di e scol 
cu yiu a bay aña 2023 na Hu- 


landa 
Tene cuenta cu nos ta yena 
un formulario pa persona 
pues no por bin cu un for- 
mulario di un famia, colega 
of un bisiña y nos ta procesa 
solamente declaracion per- 
sonal y no di persona cu tin 
su propio negoshi. 


Yega cerca nos y nos lo duna 
bo un man! 


DEA: Duna bo opinion riba e 
vakantierooster di scol 


concept 
vakantierooster 
pa añanan escolar/aca- 
demico 2025-2026 y 2026- 
2027 ta den proceso. E 
instancianan cu structur- 
almente ta envolvi den e 
proceso ta Departamen- 
to di Enseñansa Aruba 
(DEA), Dienst Inspectie 
van het Onderwijs, Sindi- 
cato di Maestro di Aruba 
(SIMAR) y tur directiva di 
scol, cualnan ta encarga 
pa representa interes di 
nan scol(nan). 


Durante e proceso sa duna 
comunidad tambe, principal- 
mente e mayor y e studian- 
tenan, e oportunidad pa duna 
opinion riba algun aspecto 
di e vakantierooster. Den 
pasado a yega di pidi opinion 
riba apertura di aña escolar 
(dialuna of diaranson/dia- 
huebs). E aña aki nos ta desea 
di sa si ta prefera mas dia di 
vakantie durante temporada 
di Carnaval of Pasco. 


Ta importante pa sa cu un 
vakantierooster ta wordo for- 
mula conforme e “Regeling 
lengte schooljaar en maxi- 
mum aantal vakantiedagen” 
(AB 1988 No. GT13). Aki 
tin fiha cu e cantidad di dia 
di vakantie pa e mucha/stu- 
diante ta 60 dia pa aña es- 
colar, cual ta inclui dianan 
di fiesta. E comienso y e fi- 
nal di un aña escolar, como 
tambe e fechanan di exa- 
men ta fluctua hunto cu di- 
anan internacional di fiesta 
manera Diaranson di Shini- 
shi, Diabierna Santo y Pasco 
Grandi. E fechanan di exa- 
men (eerste y tweede tijdvak) 
ta wordo stipula pa Ministe- 
rie van Onderwijs, Cultuur 
en Wetenschap na Hulanda. 
Aruba mester mantene su 
mes na e fechanan aki. 


E cantidad total di 60 dia 
di vakantie lo no cambia, 
sinembargo algun caminda 


tin espacio pa un reparticion 
diferente di e dianan. Den 
esaki mester tene mas tanto 
cuenta posibel cu e mucha/ 
studiante, examen, e trabou 
di maestro, e organisacion na 
scol, dianan di ATV general y 
dianan di fiesta na Aruba. 


Poll 
Duna bo opinion riba e 
vakantierooster: 1 siman di 
vakantie durante temporada 
di Carnaval (feb/mar) of mas 
dia durante “kerstvakantie” 
(dec)? 


Por duna bo opinion door 
di vota den un poll riba nos 
website: https://www.ea.aw/ 
pages/duna-bo-opinion-riba- 
e-vakantierooster. E poll lo 
keda activo te cu diaranson 
18 di september 2024. 


Riba nos paginanan di social 
media @educationaruba por 
elabora bo opinion. Di an- 
temano nos ta gradici bo pa 
bo input. 


Unabes ricibi input di tur 
stakeholders, e proposicion 
ta bay pa Minister di Ense- 
ñansa di Aruba pa aprobac- 
ion. Na momento cu tin e 
aprobacion di minister, ta pu- 
blica e vakantierooster oficial 
y e ATV-dagen pa Onderwi- 
jspersoneel riba website nos 
ea.aw. Ta premira cu esaki lo 
ta na final di luna di october 
proximo. 


Mas informacion 
Pa mas informacion tocante 
e vakantieroosters y henter e 
procedura por acudi na nos 
website ww.ea.aw y busca 
Vakantierooster na letter V 
den e alfabet menu. Tambe ta 
sugeri studiantenan pa sigui 
Departamento di Enseñansa 
Aruba riba Facebook y/of In- 
stagram 
@EducationAruba 
pa keda na altura di tur infor- 
macion. 


SERVICIO/gEnERal 
a20 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
San Lucas 
Tel. 584 5119 


Mihor Indian Astrologo 
conoce di bo pasado, presente 
y futuro door di lesamento di bo 
man y bo cara 
Tel. 747 0808 
________________________________218336 


Cellular & Accessories Master 
ta busca 
“Cell phone technician”” 


por yama na 
Tel. 742 7704 
________________________________218345 


Pronostico 
di tempo 


Cabaynan bibo ta uni 
studiantenan pa un prome 
les di anatomia na Hungria 


(AP) - Un zaal yen di 
studiantenan di prome 
aña pa bira veterinario 
na Hungria a sinta na nan 
luga cu hopi emocion pa 
e prome les di anatomia 
di bestia di nan carera 
academico, ora cu dos 
cabay a drenta y uni nan 
les. 


E rector di University of 
Veterinary 
Medicine 
na 
Budapest, Dr. Peter Sotonyi, 
a subi un di e bestianan riba 
algo pa eleva nan dilanti e zaal 
y a usa un krijt pa skirbi riba 
e cabay, for di cabes te pia, 
unda su wesonan, organonan 
y musculonan por ser haya 
paden. 


“Esaki ta nan prome les y e 
prome biaha mester ta cu un 
bestia bibo,” Sotonyi a bisa 
di su studiantenan. “Nan no 
mester topa pa prome biaha 
cu un curpa, pa motibo cu 
nan kier cura bestianan. Nan 
kier haci e bestianan sinti 


miho.” 


Sotonyi tin varios aña ta usa e 
metodo unico aki pa introduci 
studiantenan na anatomia di 
bestia pa alrededor di 25 aña, 
y ta convenci cu esaki ta yuda 
nan interactua di manera mas 
directo cu e suheto na luga 
di studia esaki solamente via 
bukinan y modelnan. 


Cabaynan, 
el 
a 
bisa, 
ta 
“bestianan 
cu 
ta 
particularmente inteligente 
y honra,” cual ta haci nan 
specialmente adecua pa e 
tarea. 


“E ta un bestia grandi y hopi 
pro ser demostra riba dje. 
Ademas, hendenan ta asina 
asombra cu e cabay ta drenta 
e klas y subi e podium. 
Esaki 
inmediatamente 
ta 
duna e studiantenan hopi 
motivacion,” el a comenta. 


E cabaynan, cual Budapest 
Police 
ta 
provee 
na 
e 
universidad, ta para calma 
durante e les y ta ser 
encurasha pa treat ocasional 
di bloki di sucu chikito. 


Ademas di marca e bestia 
su curpa cu e krijt y otro 
materialnan di color, Sotonyi 
a wanta pidanan di model di e 
skelet di e cabay na e parti cu 
ta corespondi pa asina provee 
un representacion visual mas 
cla di e cabay su anatomia. 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero local 


Temperatura maximo 34 
grado Celsius 
Temperatura minimo 28 
grado Celsius 
Indice di calor (heat index) 
den y rond di oranan di 
merdia: 35 pa 42 grado 
Celsius 
Uv index: 12 


Bahada di solo: 6:39pm 
Subida di solo: 6:29am 


Biento: 
Modera for di direccion 
generalmente oost; forsa 3 
te 4 (12 te 30km/ora, 7 te 16 
nudo). Durante di dia basta 
fuerte te posiblemente 
Fuerte den rafaga; forsa 5 te 
6 (31 te 50km/ora, 17 te 27 
nudo) 


Situacion 
general 
di 
tempo: 
Condicionnan 
leve 
di 
instabilidad ta persisti y lo 
trece poco humedad den 
area. Esaki por produci 
principalmente den oranan 
di 
marduga 
y 
mainta 
trempan un awasero local. 


Condicionnan maritimo/ 
estado di lama: 
Na partinan protege di 
costa: keto, rond di 1 pia. 
Na partinan zuid: trankil, 1 
pa 2 pia. 
Na 
partinan 
oost 
te 
noordwest 
di 
costa: 
generalmente modera cu 
olanan alrededor di 3 pa 5 
pia, localmente e por jega 6 
pia. 


obituario a21 


Diamars 17 september 2024 


Mi no a muri, ta pesey mi no a bisa ayo 
Mi a djis habri mi halanan y bula bai keiro 
Boso a keda atrás. No laga tristesa domina boso. 
Keda uni un cu otro pa mi alma, esey lo ta un alegría. 
Recorda mi cu hopi amor. 


Cu profundo tristesa, pero agradecido pa tur su alegría y gran 
amor cu e la duna na tur esnan rond di dje, nos ta participa 
fayecimento inespera di nos defunto stima: 


Roberto Rubin 
Quandus 
Cariñosamente 
yama “Binchi” 
“Gordo” 


*26 Augustus 1963 – 
†10 September 2024 


Na nomber di su: 
Esposa: Gertrudis Quandus-Tavarez 


Mayornan: 
†Susana Arrindel 


†Dominico Quandus 


Manera Yui: 
Maraijke Tavarez 


Nicauris Tavaraez 


Rumannan: 
†Jossy y †Rubeta Quandus 


Irene Quandus 


Humphrey Quandus y Linda Mendoza 


Edith y Jan Groenendaal 


Jacky Quandus 


Suegra: Sra. Maria Tavarez 
Swanan: Joselo Tavarez y Ramona Santana 
Julio y Candida Tavarez 


Subrino y subrina nan: 
Annie y Jesus Labastidas y famia 


Daniel y Kassandra Quandus y famia 


Marjoline Quandus 


Genesis Quandus 


Angelo y Marije Groenendaal y famia 


Rosita y Albert Bos y famia 


Jordan Wernet 


Cathline Wernet y Jonathan Heyliger 


Omo Grandi: 
Pedro de la Cruz y Famia 


Iha nan: Maraijke Tavarez 
Nicauris Tavarez 


Jordan Wernet 


Cathline Wernet 


Jendry Matos 


Tanta y Omo nan, primo y primanan, su amigo nan di cas, 
bisiñanan, colega nan di trabao di Alhambra, Divi, Tamarijn y 
Champagne Carnival Group 


Famianan: Quandus, Tavarez, Ramirez, Arrindell, Tachi, 
Sanchez, Groenendaal, Labastidas, Seelochan, Veentjer, Bos, 
Wernet, Mendoza, Luidens, de la Cruz y demás famia na Aruba, 
Santo Domingo, Spaña, New York, St. Maarten, y Hulanda 


Ta invita pa asisiti na e acto di entiero cu lo tuma lugar diamars 
17 di september 2024, na Royal Funeral Home, di 2 pm pa 4 pm, 
y después nos lo hiba Roberto na su ultimo lugar di sosiego na 
santana na Sabana Basora. 


Famia ta pidi si tur hende por bisti na blanco. 


Nos ta pidi nos disculpa si den nos tristeza nos por a lubida un 
of otro famia. 
Nos ta lamenta cu después di entiero no ta ricibi bishita na cas. 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. 


E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima 


Sra. Florentina M. Dirksz 
Cariñosamente yama “Ruby of Bibi” 
*15-12-1949 - †08-09-2024 


Acto di entiero lo wordo anuncia despues. 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. 


E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rosini U. Ras 
Mihor conoci como: “Dufy” 
*13-09-1964 - †12-09-2024 


Acto di entiero lo wordo anuncia despues. 

Celebracion di SDG Week 2024: 


Compromete na un of mas meta y inspira otronan cu bo miho practicanan 


Comision 
Nacional 
di 
SDG na Aruba ta anuncia 
cu durante e siman di 19 
pa 25 di september 2024 lo 
ta celebrando SDG Week. 
Durante di e siman aki lo 
tuma lugar un campaña 
pa aumenta conscienti- 
sacion riba e Metanan 
pa Desaroyo Sostenibel 
(SDG). Nos ta invita tur 
companianan, 
organisa- 
cionnan non-profit, sector 
publico, y individuonan 
pa uni y pa por contribui 
na un futuro mas sosteni- 
bel pa Aruba. Cambio pa 
un miho Aruba solamente 
ta posibel na momento 
cu nos tur hunto crea un 
compromiso. 


Na cua di e SDG bo lo 
compromete pa un aña? 
Comision Nacional di SDG 
ta invita cada individuo, com- 
pania of organisacion non- 
profit pa scoge e SDG di nan 
preferencia y compromete pa 
traha riba dje durante di un 
aña. Por haci esaki door di 
yena e Pledge Form via di e 
siguiente link: https://forms. 
gle/gx7YJfsCRWC9PnQK6 
cu ta disponibel riba e Face- 


book y Instagram di SDG 
Aruba. 


Comparti bo miho practi- 
canan y inspira otronan 
Alabes nos ta invita pueblo 
completo pa comparti nan 
miho practicanan y success 
stories di SDG riba nan red- 
nan social y tag SDG Aruba 
uzando e hashtags #SD- 
GAruba y #SDGWeekAru- 
ba2024. 
Door di comparti e miho 
practica y logronan riba me- 
dionan social nos ta crea un 
ola di inspiracion pa otro, con 
pa contribui na e sostenibi- 
lidad di nos pais y mundo 
henter. 


Logo y material di SDG 
na Papiamento 
Nos ta curasha tur compania, 
organisacion y individuonan 
pa bishita e website di SDG 
Aruba y download e toolkit 
pa asina por haci uzo di tur e 
logonan y tiles traduci na Pa- 
piamento y otro idioma. Den 
caso cu tin pregunta semper 
por tuma contacto via e-mail 
na info@sdgaruba.com. 


Kico ta SDG of e Metanan 


Mundial pa Desaroyo Sos- 
tenibel? 
Hopi biaha ta confundi sos- 
tenibilidad cu solamente me- 
dio ambiente, con pa combati 
cambio climatico of cu e tin 
di haber cu reciclahe unica- 
mente. Pero e 17 Metanan 
Mundial pa Desaroyo Sos- 
tenibel (SDG) di Nacionnan 
Uni ta cubri hopi mas! Tra- 
hando riba 1 of mas SDG ta 
yuda mehora e bida pa tur 
hende, no solamente den e 
area di medio ambiente sino 
tambe bienestar social, pros- 
peridad y paz pa un y tur. E 
17 metanan ta interconecta 
cu otro y ta parti den 5 pilar 
cu ta fundamental pa logra un 
futuro sostenibel: 
Hende: ta dirigi pa Caba cu 
Pobresa, Caba cu hamber, 
Salud y bienestar, Enseñansa 
di calidad, Igualdad di genero 
y Garantisa igualdad pa tur 
hende. 
Planeta: ta enfoca riba e con- 
tribucion critico cu nos natu- 
ralesa ta duna na bida huma- 
no y ta reconoce e estado ac- 
tual di nos medio ambiente: 
Awa limpi, Accion riba clima, 
Bida bou awa, Bida riba tera, 
Energia limpi y economico 


Prosperidad: ta enfoca riba 
garantisa cu tur hende por 
disfruta di un bida prospero 
y satisfactorio y cu progreso 
economico, social y tecno- 
logico ta bay man den man: 
Energia limpi y economico, 
Trabou decente y crecemento 
economico, Innovacion y In- 
frastructura, Reduci desigual- 
dad, Produccion y consumo 
responsabel, Barionan y co- 
munidadnan sostenibel 
Paz: ta enfatisa riba socie- 
dadnan inclusivo y husto, na 
unda paz ta reina, dunando 
acceso na husticia pa tur 
hende y ta construi institu- 
cionnan efectivo, responsabel 
y inclusivo na tur nivel. 


Partnership: ta pidi pa fortal- 
ece e formanan di implemen- 
tacion y pa construi y mehora 
asociacionnan cu diferente 
stakeholder. 


Nos ta invita Aruba completo 
pa compromete na un of mas 
SDG, comparti e mihor prac- 
ticanan, inspira otro y haci un 
diferencia real pa nos isla, nos 
hendenan y pa futuro genera- 
cion! 


Unicamente door di uni nos 
por logra un pais mas fuerte, 
husto, duradero y placentero 
pa un y tur. 


Kiwanis Club of Aruba cu un gala caritativo anual inspira pa “Bridgerton” 


Miembronan di Kiwanis 
Club of Aruba (KCA) ta 
druk preparando pa e 
Charity Gala di 2024 cu un 
tema inspira pa “Bridger- 
ton” cu lo bay tuma lugar 
diabierna 5 di oktober 
2024 november na Renais- 
sance Convention Center. 


Musiconan confirma un bi- 
aha mas ta e bandanan mas 
popular di Aruba: Buleria, ‘N 
Fuzion y Tsunami. E maestro 
di ceremonia ta den man di 
DJ Metropolis. E ballroom 


lo ta transforma completa- 
mente den e Regency Period, 
un periodo durante añanan 
1800. 


Por disfruta di un snackbuf- 
fet, open bar pa biña, spirits, 
craft beer y cocktails. E fi- 
esta aki ta e oportunidad mas 
grandi di KCA pa recauda 
fondo, pa asina por sostene 
diferente fundacionnan y 
proyectonan cu ta conta riba 
KCA anualmente, manera 
Fundacion Ban Uni Man pa 
Cria 


Nos Muchanan, Fundacion 
Pa Nos Muchanan, Back to 
School, Kiwanis One day, 
Pasco den bo Bario,Traffic 
Awareness Campaign, Clint 
Whitfield Outstanding Stu- 
dents Award y e Panda Book. 


Ebby Schwengle, president 
di e comision fiho di “Char- 
ity Gala” ta menciona cu 
“nos charity gala semper ta 
un exito rotundo danki na e 
esfuerso di Aruba su comer- 
cio pero tambe personanan 
individual cu ta opta pa haci 
un aporte. E gala aki ta e 
oportunidad perfecto pa co- 
munidad di Aruba disfruta di 
un gala sumamente elegante, 
bisti den tema of den gala at- 
tire, bailando na e ritmo di 
nos miho bandanan, cu un 
tremendo snackbuffet y be- 
bidanan di premium calidad, 
mientrastanto e net proceeds 
di cada ticket bendi lo bay di- 
rectamente n proyectonan y 
fundacionan sostene door di 
KCA. 


Comunidad por conta cu 
e fondonan genera ta wor- 
do aloca unda ta prudente 
y unda ta necesario, paso- 
bra tur proyecto y donacion 
semper ta pasa un screening 
extensivo di e club.”, Ebby ta 


clausura. 


KCA kier gradici unabes 
mas nos socionan annual 
cu ta patronisa na e exito di 
e evento aki, es ta: Divino, 
Hodgson Trading, Cava y 
Bodegas Papiamento. E aña 
aki, pa prome bes, Bersah 
Aruba lo ta presente pa pre- 
senta nan nan linea di biña 
nobo. Tambe pa e parti di 
set-up y decoracion, nos kier 
extende un danki di curason 
na Elite Productions y House 
of Mosaic cu ta yudando nos 
enormemente pa e ballroom 
di Renaissance keda suma- 
mente decadente! E gala cari- 
tativo ta bay tuma lugar dia 5 
di october 2024 na Renais- 
sance Convention Center, di 


8:30pm pa 1:30am. Pa tick- 
ets, cu ta AWG 450 pa pareha, 
por acerca cualkier miembro 
di KCA of via https://www. 
kiwanisclubofaruba.com. 


Kiwanis Club of Aruba ta 
existi desde 21 di november 
1964 y tin como meta prin- 
cipal pa mehora e bida di 
muchanan na Aruba. Esaki 
ta wordo realisa door di or- 
ganisa diferente proyecto pa 
recauda 
fondo 
trabounan 
boluntario y proyectonan di 
conscientisacion. Pa mas in- 
formacion tocante Kiwanis 
Club of Aruba por fabor 
bishita https://www.kiwanis- 
clubofaruba.com of nos pa- 
gina riba Facebook. 

281 prisonero ta huy despues cu 
inundacion ta kibra muraya di prison na 
Nigeria 


(AP)—Autoridadnan Ni- 
geriano a bisa cu 281 pris- 
onero a scapa despues cu 
inundacionnan 
devasta- 
dor a kibra un muraya di 
prison den e parti noreste 
di e pais. 


Un dam importante a col- 
lapse dia 10 di september, 
cual a causa inundacion seve- 
ro cu a laga 30 persona morto 
y mas cu un miyon desplasa, 
y a resulta den evacuacionnan 
den e estado di Borno. 


Agentenan a purba evacua e 
prison di Maiduguri siman 
pasa ora nan a haya sa cu e 
prisoneronan a scapa, Umar 
Abubakar, e vocero pa e Ni- 
geria Correctional Services a 
bisa den un declaracion dia- 
domingo anochi. 


“E inundacionnan a kibra 
e muraya di e facilidadnan 
coreccional 
incluyendo 
e 
Medium 
Security 
Custo- 
dial Centre, como tambe e 
oficina di empleadonan den 
e ciudad,” Abubakar a bisa. 


Personal di seguridad por 
a recaptura shete di e pris- 
oneronan y un operacion ai- 
nda ta andante pa localisa e 
resto, el a bisa. 


E collapse a causa algun di e 
inundacionnan mas pio des- 
de e mesun dam a collapse 30 
aña pasa. E gobierno estatal 
a bisa cu e dam tabata riba 
capacidad maximo debi na e 
yobidanan pisa inusual. 


Dos aña pasa. Inundacion 
pisa na Nigeria a mata mas cu 


600 persona den e pais. West 
Africa a experencia algun di e 
inundacionnan mas pisa den 
e ultimo decadanan e aña 
aki, afecta mas cu 2.3 miyon 


hende, y aumento tres biaha 
grandi compara cu 2023, se- 
gun e Organisacion di Na- 
cionnan Uni (ONU). 


Ehercito Mericano ta completa retiro for di Niger 


(AP)—E retiro di tropan- 
an Mericano for di Niger 
ta completo, segun un ofi- 
cial Mericano a bisa ayera. 


E cantidad chikito di person- 
al militar asigna pa guardia e 
embahada Mericano ta keda, 
segun e vocero di e Pentagon, 
Sabrina Singh, a conta report- 
eronan. Na comienso di aña, 
e junta dominante den Ni- 
ger a termina un acuerdo cu 
a permiti tropanan Mericano 
pa opera den e pais West-Af- 
ricano. Un par luna despues, 
oficialnan for di ambos pais a 
bisa den un declaracion con- 
hunto cu tropanan Mericano 
lo completa nan retiro pa 
mey september. 


Merca a entrega su ultimo 
basenan militar na Niger pa 
autoridadnan local luna pasa, 
pero aproximadamente dos 


decena di soldaat Mericano a 
keda na Niger, mayormente 
pa debernan administrativo 
relaciona cu e retiro, Singh a 


bisa. 
E dispidido di tropanan Mer- 
icano despues di un rebelde 
aña pasa tin consecuencianan 
amplio pa Washington paso- 
bra e ta forsando tropanan 
pa bandona basenan critico 
cu a ser usa pa misionnan 
contraterorismo den e Sahel. 
Gruponan conecta cu al-Qa- 
ida y e grupo Estado Islamico 
ta opera den e region sur di e 
desierto Sahara. 


Un di e gruponan ey, Jama’a 
Nusrat ul-Islam wa al-Mus- 
limin, conoci como JNIM, 
ta activo den Mali, Burkina 
Faso y Niger, y ta buscando 
pa expande pa Benin y Togo. 


Niger ta considera como un 
di e ultimo nacionnan den e 
region restivo cu nacionnan 
Occidental por colabora cune 
pa aborda insurgencianan ji- 
hadi. Merca y Francia tabatin 
mas cu 2,500 personal militar 
den e region te cu recien, y 
hunto cu otro pais Europeo 
a inverti shen miyones di 
dollar den asistencia y entre- 
namento militar. 


Den e ultimo lunanan Niger 
a aleha for di su partnernan 
occidental, puntrando Rusia 
pa seguridad. Na april, en- 
trenadornan militar Ruso a 
yega na Niger pa reenforsa e 
defensa aereo di e pais. 


Presidente di Iran ta insisti cu Tehran kier negocia su programa nuclear 


(AP)—E presidente re- 
formista nobo di Iran a 
insisti ayera cu Tehran 
no kier enrikece uranium 
na nivelnan casi pa arma 
pero a ser forsa pa Merca 
pa retira for di su acuerdo 
nuclear cu podernan glob- 
al. 


E comentario pa presidente 
Masoud 
Pezeshkian, 
den 
contesta na un pregunta pa 
AP na su prome conferen- 
cia di prensa, a enfatisa un 
promesa di campaña cu el 
a haci pa purba mira e san- 
cionnan riba e Republica Is- 
lamico ser kita. Sinembargo 
no ta claro ainda con hopi 
espacio Pezeshkian lo tin pa 
negociacion—y ken lo ta den 
e White House otro aña. 


“Mi ta kere, nos a bisa hopi 
biaha caba, cu nos no kier 
haci nada di esaki. Nos kier 


resolve 
nos 
necesidadnan 
tecnico y cientifico, nos no 
ta buscando pa crea armanan 
nuclear,” Pezeshkian a bisa. 
“Nos a adheri na e frame- 
work skirbi den e (trato nu- 
clear). Ainda nos ta buscando 
pa mantene e frameworknan 
ey. Nan a kibra nan, nan a 
forsa nos pa haci algo.” 


El a agrega: “Si nan no conti- 
nua, nos no lo continua.” 


E comentarionan di Peze- 
shakian a bin mientras Iran 
ta enrikece uranium te cu 60 
porciento puro, cual ta sola- 
mente un stap tecnico leu for 
di nivelnan pa arma di 90 
porciento. Iran tin tempo ta 
insisti cu su programa nucle- 
ar ta pasivo, pero nacionnan 
occidental y e International 
Atomic Energy Agency ta bisa 
cu Iran tabatin un programa 
nuclear militar te cu 2003. 


E lider supremo di Iran, Aya- 
tollah Ali Khamenei, a habri 
e porta pa posible negocia- 
cionnan por medio di bisa su 
gobierno civil cu no tabatin 
“ningun peligro” pa nego- 


cia cu su “enemigo.” Tabatin 
discusionnan indirecto entre 
Iran y Merca den e ultimo 
añanan media pa Oman y 
Qatar, dos di e interlocutor- 
nan Medio Oeste di Wash- 


ington ora ta trata di Iran. 


E minister di Asunto Exterior 
nobo di Pezeshkain, Abbas 
Araghchi, tambe tabata pro- 
fundamente envolvi den ne- 
gociacion di e trato di 2015. 
Pezeshkian, ora a puntr’e si 
e lo reuni of papia cu presi- 
dente Mericano Joe Biden of 
cualkier cu gana e eleccion 
presidencial na november, 
a bisa cu Washington mes- 
ter regresa na e trato nuclear 
prome, e ora “nos lo papia, no 
tin disputa.” 


“Nan a blokia tur caminda 
pa nos,” Pezeshkian a bisa. 
“Nan mester mustra cu nan 
no tin enemistad contra nos. 
Nos no tin enemistad con- 
tra nan.” Pezeshkian a urgi 
Merca pa no menasa Iran cu 
su basenan militar regional of 
impone sancion riba e pais. 

Alemania ta pone control mas fuerte na tur su frontera terestre 
Por pidi paspoort hasta di Europeonan 


(Infobae) 
– 
Entrante 
ayera, Alemania lo cum- 
insa controla temporal- 
mente tur su frontera ter- 
estre pa asina reduci mi- 
gracion iregular, a pesar 
di e rechaso di su paisnan 
bisiña y memey di acusa- 
cionnan cu e medida ta 
causa un golpi severo na 
e zona liber di Schengen 
Europeo. 


E controlnan policial a cum- 
insa na e fronteranan cu 
Francia, Hulanda, Belgica, 
Luxemburgo 
y 
Dinamar- 
ca dialuna mainta y tabata 
premira cu nan lo sigui pa 
seis luna. Alemania ya caba 
tabatin control riba su fron- 
teranan cu Polonia, Repub- 
lica Checo, Austria y Suisa 
desde aña pasa. 


E controlnan di frontera ta 
test e unidad Europeo pa 
motibo cu algun ta mira nan 
como un alehamento for di 
e zona di circulacion liber di 
hende di UE, conoci como 
Schengen. E libertad di ciu- 
dadanonan Europeo pa crusa 
frontera libremente pa trabou 
of placer ta un di e beneficio- 
nan mas aprecia di UE. 


E gobierno di coalicion im- 
popular di e canciyer Ale- 


man Olaf Scholz, e social 
democrata, a impone control- 
nan na frontera como parti di 
un esfuerso pa limita inmi- 
gracion iregular despues di 
e atakenan extremista recien 
y e bon resultado di derecha 
extremo den dos eleccion 
estatal na Alemania oriental. 
Diadomingo 
proximo 
tin 
otro eleccion na Branden- 
burg, e estado cu ta rondona 


Berlin. 
Scholz a defende e control- 
nan aki diasabra ultimo den 
un evento na Brandenburg, 
unda e derecha extremo Al- 
ternativa pa Alemania (AfD) 
ta lidera e encuestanan prome 
cu e eleccion regional di dia- 
domingo proximo. 


“Migracion iregular no ta 
loke nos kier,” el a bisa, seña- 


lando cu “no tabata bon” cu 
di e 300,000 hende cu a yega 
Alemania aña pasa, solamente 
un parti tabatin derecho riba 
proteccion. 
“Lamentable- 
mente, nos no por confia 
completamente tur nos bisi- 
ña pa haci cosnan manera nan 
mester,” el a bisa. 


Coalicion di Scholz ta bao 
presion debi na ascenso di 


derecha extremo den oost di 
e pais y un oposicion cristian 
democrata cu ta insisti riba e 
rechaso general di solicitan- 
tenan di asilo na e fronteran- 
an Aleman, algo cu Gobierno 
ta considera contrario na ley 
Europeo. 


Tres persona a muri luna pasa 
den un atake di hincamento 
culpa riba un solicitante di 
asilo Sirio na Solingen. E so- 
spechoso a bisa cu el a wordo 
inspira pa e grupo Estado Is- 
lamico. Na juni, un atake cu 
cuchiu atribui na un inmi- 
grante Afgano a laga un ofi- 
cial policial morto y cuatro 
otro herida. 


Cu e controlnan, Alemania 
kier “reduci mas ainda mi- 
gracion iregular, stop con- 
trabandistanan, aresta crimi- 
nalnan, identifica y aresta 
islamistanan na un fase trem- 
pan,” minister di Interior 
Nancy Faeser a bisa diado- 
mingo ultimo. 


“Nos ta sigui actua den es- 
trecho coordinacion cu nos 
paisnan bisiña. “Nos kier ga- 
rantisa tambe cu e controlnan 
ta afecta hende den region- 
nan di frontera, biaheronan, 
comercio y economia mas 
poco posibel,” el a bisa. 


Biden ta bisa cu Servicio Secreto “mester di mas ayudo” 


(DW) – Ayera dialuna, 
presidente di Merca, Joe 
Biden a declara cu Servi- 
cio Secreto mester di mas 
personal pa ehecuta su 
tareanan, despues di un 
di dos intento di asesinato 
contra candidato Repub- 
licano 
y 
ex-presidente 
Donald Trump. 


“Un cos cu mi kier laga cla ta 
cu Servicio (Secreto) mester 
di mas yudansa, y mi ta kere 
cu Congreso mester respon- 
de na nan necesidadnan,” 
Biden a bisa na reporteronan 
na Cas Blanco, despues cu su 
agentenan a tira un homber 
arma diadomingo ultimo, 
banda di e campo di golf di 
Trump na Florida. Despues 
e sospechoso a keda deteni. 
“Danki Dios” Trump ta bon 
despues di e incidente, el a 
agrega. 


Ex-director di Servicio Se- 
creto, Kimberly Cheatle a 
renuncia na juli despues di e 
tiramento di Trump durante 
un manifestacion di cam- 
paña. 
Ryan Wesley Routh, di 58 


aña, e sospechoso di a purba 
asesina Trump, a wordo acu- 
sa ayera dialuna di posesion 
ilegal di un arma di candela 
y posesion di un arma cu e 
number di serie kita, den su 
prome aparicion dilanti un 
hues federal den e estado di 
Florida. Ta anticipa cu Routh 
lo enfrenta otro acusacionnan 
na un otro presentacion. 
Dos cadena di television ta 


describie como un construc- 
tor di cas na Hawaii cu taba- 
tin un record di decadanan di 
aresto y cu tabata post regu- 
larmente tocante politica y 
asuntonan actual, hopi biaha 
criticando Trump. 


Un di e temanan cu Ryan a 
discuti den su rednan tabata e 
guera di Ucrania contra e in- 
vasion Ruso. “Mi ta dispuesto 


pa bula pa Krakow y bay na e 
frontera cu Ucrania como un 
boluntario pa bringa y muri,” 
el a skirbi riba Plataforma X 
na maart 2022, segun The 
New York Times. 


Na fin di april 2022, e agen- 
cia di noticia AFP a entrevista 
Ryan na Kyiv na un mani- 
festacion na sosten di e Ucra- 
nianonan atrapa den e estado 


portuario di Mariupol. “Pu- 
tin ta un terorista y mester 
ser elimina, pues nos mester 
pa tur hende stop loke nan ta 
haciendo y bin aki awor”, el a 
bisa AFP e tempo ey. 


Diadomingo atardi, Trump 
tabata na su club di golf na 
Florida ora cu a tende “tiro- 
nan” den cercania, segun su 
ekipo. 


Ryan a keda aresta e mesun 
diadomingo despues cu un 
agente di Servicio Secreto a 
nota cu rifle tabata dirigi den 
direccion di e matanan di e 
Campo Internacional di Golf 
di Trump. 


